open-index/open-wikipedia-markdown huggingface dataset:
ഷാഹി കബീർ

മലയാള സിനിമകളിൽ പ്രവർത്തിക്കുന്ന ഒരു തിരക്കഥാകൃത്തും ചലച്ചിത്ര സംവിധായകനുമാണ് ‘’’ഷാഹി കബീർ’’’.   2021-ൽ പുറത്തിറങ്ങിയ “നായാട്ട്” എന്ന ചിത്രത്തിന് മികച്ച തിരക്കഥയ്ക്കുള്ള ദേശീയ ചലച്ചിത്ര അവാർഡും മികച്ച കഥയ്ക്കുള്ള കേരള സംസ്ഥാന ചലച്ചിത്ര അവാർഡും അദ്ദേഹം നേടി. “ഇലവീഴാപൂഞ്ചിറ” എന്ന ചിത്രത്തിന് മികച്ച നവാഗത സംവിധായകനുള്ള കേരള സംസ്ഥാന അവാർഡും ഷാഹി കബീർ നേടിയിട്ടുണ്ട്. 

## ആദ്യകാല ജീവിതം
ഷാഹി കബീർ ആലപ്പുഴ ജില്ലയിലാണ് ജനിച്ചത്. നിലവിൽ കോട്ടയത്താണ് താമസിക്കുന്നത്.  ചലച്ചിത്ര രംഗത്തേക്ക് കടക്കുന്നതിനു മുൻപ് അദ്ദേഹം മുമ്പ് പോലീസ് ഓഫീസറായി സേവനമനുഷ്ഠിച്ചിരുന്നു. 

## ചലച്ചിത്രരംഗത്ത്
2017-ൽ പുറത്തിറങ്ങിയ തൊണ്ടിമുതലും ദൃക്സാക്ഷിയും എന്ന ചിത്രത്തിൽ സഹസംവിധായകനായിരുന്നു.
ജോസഫ് (2018), നായാട്ട് (2021), ഓഫീസർ ഓൺ ഡ്യൂട്ടി (2025) എന്നീ ചിത്രങ്ങളുടെ രചനയിലൂടെയാണ് ഷാഹി അറിയപ്പെടുന്നത്. സൗബിൻ ഷാഹിർ നായകനായ *ഇലവീഴാപൂഞ്ചിറ* (2022) എന്ന ചിത്രത്തിലൂടെയാണ് അദ്ദേഹം സംവിധായകനായി അരങ്ങേറ്റം കുറിച്ചത്. ഷാഹി കബീർ സംവിധാനം ചെയ്ത രണ്ടാമത്തെ ചിത്രമായ റോന്ത് 2025 ജൂൺ 13 ന് പുറത്തിറങ്ങി. ദിലീഷ് പോത്തൻ, റോഷൻ മാത്യു എന്നിവർ പ്രധാനവേഷത്തിലെത്തിയ ഈ ചിത്രം പ്രേക്ഷകപ്രീതിയും നിരൂപകപ്രശംസയും നേടി.പ്രധാനമായും പോലീസ് അനുബന്ധകഥകളാണ് ഷാഹി കബീറിന്റെ ചിത്രങ്ങളുടെ പ്രമേയപരിസരം. 

### സഹസംവിധാനം
* *[[തൊണ്ടിമുതലും ദൃക്സാക്ഷിയും]]* (2017)

### തിരക്കഥ

### തിരക്കഥ, സംവിധാനം

## അവലംബം
കിഷോരി ലാൽ ശർമ

2024 ൽ നടന്ന ഇന്ത്യൻ പാർലമെന്റ് പൊതുതെരഞ്ഞെടുപ്പിൽ അമേഠി ലോക്സഭാ മണ്ഡലത്തിൽ നിന്ന് പാർലമെന്റ് അംഗമായി തിരഞ്ഞെടുക്കപ്പെട്ട ഒരു ഇന്ത്യൻ രാഷ്ട്രീയക്കാരനും പൊതു പ്രവർത്തകനുമാണ് **കിഷോരി ലാൽ ശർമ** (ജനനംഃ ഡിസംബർ 15,1960). അദ്ദേഹം ഇന്ത്യൻ നാഷണൽ കോൺഗ്രസ് അംഗമാണ്.

## ആദ്യകാല ജീവിതം
പഞ്ചാബിലെ ലുധിയാനയിലാണ് കിഷോരി ലാൽ ശർമ വളർന്നത്.

## രാഷ്ട്രീയ ജീവിതം
1983ലാണ് കിഷോരിലാൽ ശർമ്മ ആദ്യമായി മുൻ പ്രധാനമന്ത്രിയും കോൺഗ്രസ് നേതാവുമായിരുന്ന രാജീവ് ഗാന്ധിയുമായി കണ്ടുമുട്ടിയത്. അക്കാലത്ത് രാജീവ് ഗാന്ധിയുടെ ലോക്സഭാ മണ്ഡലമായിരുന്ന അമേഠി മണ്ഡലത്തിൽ, 1987 ൽ ഇന്ത്യൻ നാഷണൽ കോൺഗ്രസിനെ (ഐഎൻസി) പ്രതിനിധീകരിച്ച് പ്രവർത്തനങ്ങൾ നിരീക്ഷിക്കാനും അവലോകനം ചെയ്യാനും രാജീവ് ഗാന്ധി ശർമയെ നിയോഗിച്ചു. 1991ൽ രാജീവ് ഗാന്ധി കൊല്ലപ്പെട്ടതിന് ശേഷം സതീഷ് ശർമ അമേഠിയിലെ ഇന്ത്യൻ നാഷണൽ കോൺഗ്രസ് സ്ഥാനാർത്ഥിയായി മത്സരിച്ചപ്പോഴും കിഷോരി ലാൽ ശർമ മണ്ഡലത്തിലെ കോൺഗ്രസിന്റെ പ്രവർത്തനങ്ങൾ കൈകാര്യം ചെയ്യുന്നതും ഏകോപിപ്പിക്കുന്നതും തുടർന്നു. 1999ലെ പൊതുതെരഞ്ഞെടുപ്പിൽ സോണിയ ഗാന്ധി കോൺഗ്രസ് സ്ഥാനാർത്ഥിയായപ്പോഴും ഇത് തുടർന്നു. 2004 ലെ പൊതുതെരഞ്ഞെടുപ്പിൽ സോണിയ ഗാന്ധി റായ് ബറേലി മണ്ഡലത്തിൽനിന്ന് കോൺഗ്രസ് സ്ഥാനാർത്ഥിയായിത്തീരുകയും രാഹുൽ ഗാന്ധി അമേഠിയിലെ കോൺഗ്രസിന്റെ സ്ഥാനാർത്ഥിയാകുകയും ചെയ്തപ്പോൾ ശർമ്മ രണ്ട് മണ്ഡലങ്ങളിലും ഇന്ത്യൻ നാഷണൽ കോൺഗ്രസ് പ്രവർത്തനങ്ങൾ കൈകാര്യം ചെയ്യുകയും ഏകോപിപ്പിക്കുകയും ചെയ്തു. 2019 ലെ പൊതുതെരഞ്ഞെടുപ്പിൽ രാഹുൽ ഗാന്ധി പരാജയപ്പെടുന്നതിന് കാരണമായി പറയപ്പെടുന്ന അമേഠിയിലെ ജാതി നേതാക്കളെയും സ്വാധീനമുള്ള മറ്റ് ആളുകളെയും എതിർത്തതിന് കോൺഗ്രസ് ശർമയെ കുറ്റപ്പെടുത്തിയിരുന്നു. 1998ൽ അമേഠിയിലും ബിജെപി സ്ഥാനാർത്ഥി വിജയിച്ചിരുന്നു.

2024 ലെ ഇന്ത്യൻ പൊതുതെരഞ്ഞെടുപ്പിനുള്ള നാമനിർദ്ദേശ പത്രിക സമർപ്പിച്ചപ്പോൾ പ്രിയങ്ക ഗാന്ധി പറഞ്ഞുഃ "ഞങ്ങളുടെ കുടുംബത്തിന് കിഷോരി ലാൽ ശർമ്മാജിയുമായി ദീർഘകാല ബന്ധമുണ്ട്. അമേത്തിയിലെയും റായ്ബറേലിയിലെയും ജനങ്ങളെ സേവിക്കുന്നതിൽ അദ്ദേഹം എല്ലായ്പ്പോഴും പൂർണ്ണഹൃദയത്തോടെ ഏർപ്പെട്ടിട്ടുണ്ട്. പൊതുസേവനത്തോടുള്ള അദ്ദേഹത്തിന്റെ അഭിനിവേശം അതിൽ തന്നെ ഒരു ഉദാഹരണമാണ്".

2024 ലെ ഇന്ത്യൻ പൊതുതെരഞ്ഞെടുപ്പിൽ അമേഠി ലോക്സഭാ മണ്ഡലത്തിൽ നിന്ന് തിരഞ്ഞെടുക്കപ്പെട്ട പാർലമെന്റ് അംഗമാണ് ശർമ്മ. ഭാരതീയ ജനതാ പാർട്ടി സ്ഥാനാർത്ഥി സ്മൃതി ഇറാനിയെ 1,67,196 വോട്ടുകൾക്കാണ് അദ്ദേഹം പരാജയപ്പെടുത്തിയത്.

## പരാമർശങ്ങൾ

വർഗ്ഗം:ഇന്ത്യൻ പഞ്ചാബിൽ നിന്നുള്ള വ്യക്തികൾ
വർഗ്ഗം:ഉത്തർപ്രദേശിൽ നിന്നും ലോക്‌സഭയിൽ അംഗമായവർ
വർഗ്ഗം:ഉത്തർപ്രദേശിൽ നിന്നും ഉള്ള ഇന്ത്യൻ നാഷണൽ കോൺഗ്രസ് രാഷ്ട്രീയപ്രവർത്തകർ
വർഗ്ഗം:ജീവിച്ചിരിക്കുന്നവർ
വർഗ്ഗം:Date of birth not in Wikidata
റോസ്ലിൻ (മലയാളം നടി)

മലയാള സിനിമകളിലും സീരിയലുകളിലും ശ്രദ്ധേയമായി വേഷങ്ങൾ ചെയ്യുന്ന അഭിനേത്രിയാണ് റോസ്ലിൻ. 2003 ൽ പുറത്തിറങ്ങിയ പാഠം ഒന്ന്: ഒരു വിലാപം എന്ന ചിത്രത്തിലെ അഭിനയത്തിന് മികച്ച രണ്ടാമത്തെ നടിക്കുള്ള കേരള സംസ്ഥാന ചലച്ചിത്ര അവാർഡ്  റോസ്ലിൻ നേടി.

## അഭിനയ ജീവിതം
അമ്മവേഷങ്ങളിലൂടെ ടെലിവിഷൻ പ്രേക്ഷകരുടെ മനസ്സ് കവരാൻ നടിക്ക് സാധിച്ചു. മഞ്ഞുരുകും കാലം, ഭ്രമണം, എന്നും സമ്മതം, എന്നിവയാണ് പ്രധാന പരമ്പരകൾ. അഭിനയത്തിന് പുറമേ മാധ്യമങ്ങൾക്ക് മുന്നിൽ വരാൻ റോസ്ലിൻ  തയ്യാറാകുന്നില്ല.

## ടെലിവിഷൻ

## അവലംബം

## പുറത്തേക്കുള്ള കണ്ണികൾ

* https://m.imdb.com/name/nm3897383/
കാട്ടൂക്കാരൻ ശിവരാമൻ

ജനകീയനായ കഥകളി കലാകാരനായിരുന്നു **കാട്ടൂക്കാരൻ ശിവരാമൻ** (മരണം :20 ജൂൺ 2025).  ശിവൻ എന്ന പേരിൽ അറിയപ്പെട്ടിരുന്ന ശിവരാമൻ,  നാൽപ്പതിലധികം കഥകൾ രംഗത്ത് പാടിയിട്ടുണ്ട്. നൂറുവർഷം പിന്നിട്ട കാട്ടൂക്കാരൻ ചാന്തു സന്ദപ്പൻ മെമ്മോറിയൽ നാട്യസംഘം (കെ.സി.എസ്.എം) കളിയോഗത്തിന്റെ ആചാര്യനായിരുന്നു ശിവരാമൻ.  കേരളത്തിൽ സവർണാന്തരീക്ഷത്തിലല്ലാതെ കുഡുംബി സമുദായത്തിന്റെ നേതൃത്വത്തിൽ ആരംഭിച്ച കഥകളി സംഘമാണിത്‌.

## ജീവിതരേഖ
തുടക്കക്കാലത്ത് വേഷക്കാരനായിരുന്നു. ഇരുപത്തിയാറാം വയസ്സിലാണ് കഥകളി പാട്ടുകാരനായത്. കരകൗശല വിദഗ്ധൻകൂടിയായ ശിവരാമനും കുടുംബവും ഏറെക്കാലമായി ചെണ്ട, മദ്ദളം, കളിയോഗത്തിന് ആവശ്യമായ കിരീടങ്ങൾ, സാമഗ്രികൾ എന്നിവയുടെ നിർമാണവും നടത്തിയിരുന്നു  

82 ആം വയസിൽ ഹൃദയാഘാതത്തെത്തുടർന്ന് മരണമടഞ്ഞു.

ഭാര്യ: ഭാരതി.  
## അവലംബം


വർഗ്ഗം:കഥകളി ഗായകർ
വർഗ്ഗം:2025-ൽ മരിച്ചവർ
വർഗ്ഗം:ജൂൺ 20-ന് ജനിച്ചവർ
കൊച്ചിൻ വർഗീസ്

കേരളീയനായ ഗായകനും നാടക സംവിധായകനുയിരുന്നു കൊച്ചിൻ വർഗീസ്(മരണം :20 ജൂൺ 2025). നിരവധി മലയാള നാടകങ്ങൾക്കായി പാടിയിട്ടുണ്ട്. ഗാനമേളകളിലും പാടിയിരുന്നു. കൊച്ചിയിലെ കലാകാരന്മാരുടെ സംഘടനയായ ‘ആശ’യുടെ ആദ്യ പ്രസിഡന്റായും കൊച്ചിയിൽ രൂപം കൊണ്ട ലോക നാടകവേദിയുടെ പ്രധാന സംഘാടകനായും പ്രവർത്തിച്ചു.
## ജീവിതരേഖ
22-ാം വയസ്സിലാണ് വർഗീസ് നാടക സംഗീതലോകത്ത് എത്തുന്നത്.  പി.ജെ. ആന്റണിയുടെ നാടകസംഘത്തിൽ അംഗമായിരുന്ന കരിപ്പാലത്തെ പി.ജെ. ജോർജ്‌ വഴിയാണ്‌
ഗായകവേഷത്തിൽ കൊച്ചിൻ വർഗീസി​ന്റെ നാടകപ്രവേശം. കോട്ടയത്തെ കേരള ആർട്സ്‌ സൊസൈറ്റിയിലാണ് തുടക്കം.
കോട്ടയം കേരള ആർട്‌സ് തിയേറ്ററിനു വേണ്ടിയായിരുന്നു ആദ്യം പാടിയത്‌. കായംകുളം പീപ്പിൾസ് തിയേറ്റർ, വൈക്കം മാളവിക, തൃശ്ശൂർ കേരളവേദി, കായംകുളം കേരള ആർട്‌സ് തിയേറ്റർ, കൊച്ചിൻ സനാതന തുടങ്ങി നിരവധി സമിതികളിൽ സഹകരിച്ചു. കെപിഎസി
സുലോചനയ്ക്കൊപ്പവും അദ്ദേഹം പാടിയിട്ടുണ്ട്.  എം.കെ. അർജുനൻ, കുമരകം രാജപ്പൻ, എൽ.പി.ആർ. വർമ തുടങ്ങി അക്കാലത്തെ പ്രമുഖരായ സംഗീത സംവിധായകർക്കൊപ്പം വർഗീസ് പ്രവർത്തിച്ചു. ഇരുപതിലധിം നാടകങ്ങൾ അദ്ദേഹം സംവിധാനം ചെയ്തു. 
## പുരസ്കാരങ്ങൾ
* കേരള സംഗീത നാടക അക്കാദമി ഗുരുപൂജ പുരസ്കാരം 
## അവലംബം


വർഗ്ഗം:മലയാളനാടക ഗായകർ
വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
വർഗ്ഗം:2025-ൽ മരിച്ചവർ
വർഗ്ഗം:ജൂൺ 20-ന് മരിച്ചവർ
സാങ്ക്ഷി കോട്ട

മഹാരാഷ്ട്രയിലെ റായ്ഗഡ് ജില്ലയിലെ പെൻ താലൂക്കിൽ സ്ഥിതി ചെയ്യുന്ന ഒരു കോട്ടയാണ് **സാങ്ക്ഷി  കോട്ട**.  നിന്ന് 9 കിലോമീറ്റർ (5.6 മൈൽ) അകലെയാണിത്.

## ചരിത്രം
ഒരു സാങ്ക് രാജാവാണ് ഈ കോട്ട പണിതത്.  അദ്ദേഹത്തിന് ജഗമാത എന്നൊരു മകളുണ്ടായിരുന്നു. ഒരു യുദ്ധത്തിൽ രാജാവ് കൊല്ലപ്പെട്ടതിനെ തുടർന്ന് ജഗമാത ഈ കോട്ടയിൽ നിന്ന് ചാടി ആത്മഹത്യ ചെയ്തു എന്നതാണ് പ്രശസ്തമായ ഐതിഹ്യം. 

1540-ൽ അഹമ്മദ്‌നഗറിലെ നിസാംഷാ ഗുജറാത്തിലെ സുൽത്താനിൽ നിന്ന് ഈ കോട്ട പിടിച്ചെടുത്തു. പോർച്ചുഗീസുകാരുടെ സഹായത്തോടെ ഗുജറാത്ത് സുൽത്താൻ ഇത് തിരികെ പിടിച്ചെടുത്തു. തുടർന്നു ഈ കോട്ടയെ നിസാം ആക്രമിക്കുമെന്ന് കരുതിയ ഗുജറാത്ത് സുൽത്താൻ ഈ കോട്ട പോർച്ചുഗീസുകാർക്ക് കൈമാറിയ ശേഷം ഗുജറാത്തിലേക്ക് പലായനം ചെയ്തു. നിസാമിന്റെ സൈന്യം പതിവായി നടത്തിയ ആക്രമണങ്ങൾ കാരണം പോർച്ചുഗീസുകാർ കർണാല കോട്ടയ്‌ക്കൊപ്പം സാങ്ക്ഷി കോട്ടയും നിസാമിൽ നിന്ന് വില കൊടുത്ത് വാങ്ങി.

## ഘടന
സമുദ്രനിരപ്പിൽ നിന്നും 850 അടി ഉയരത്തിലാണ് ഈ കോട്ട നിൽക്കുന്നത്. ഇന്നത്തെ നിലയിൽ ഈ കോട്ടയിൽ കൊത്തളങ്ങളോ കവാടങ്ങളോ ഇല്ല. പക്ഷേ ഇവിടെ പാറയിൽ കൊത്തിയുണ്ടാക്കിയ ധാരാളം ജലസംഭരണികളും ഒരു ചെറിയ ഗുഹയും ഉണ്ട്. കോട്ടയിലേക്ക് കയറുന്നത് പരുക്കൻ പാറക്കെട്ടുകൾക്കിടയിലൂടെയാണ്. കോട്ട സ്ഥിതി ചെയ്യുന്ന മലയുടെ അടിവാരത്തായി ബദ്‌റുദ്ദീൻ ദർഗ സ്ഥിതി ചെയ്യുന്നു. മുകളിലേക്കുള്ള വഴിയിൽ *ഗജിഷാ ടാങ്ക്* എന്നറിയപ്പെടുന്ന ഒരു ജലസംഭരണി ഉണ്ട്.  ഈ കോട്ടയുടെ മുകളിൽ നിന്ന് കർണാല, മണിക്ഗഡ്, സാഗർഗഡ് തുടങ്ങിയ നിരവധി കോട്ടകൾ കാണാം.

## എത്തിച്ചേരേണ്ട വിധം
മുംബൈയിൽ നിന്നും 56 കി.മീ. ദൂരത്താണ് ഈ കോട്ട. പെൻ നഗരത്തിൽ നിന്നും 9 കി.മീ. ദൂരമുണ്ട്. ഒരു ഹ്രസ്വദൂര ട്രെക്കിംഗിനായി സഞ്ചാരികൾ ഇവിടെ എത്താറുണ്ട്. മുംബൈ-ഗോവ NH66 ഹൈവേയിൽ നിന്നും ഏകദേശം 6 കി.മീ. അകലെയുള്ള ബളാവലി ഗ്രാമത്തിൽ നിന്നുമാണ് ട്രെക്കിംഗ് ആരംഭിക്കുന്നത്.

## അവലംബം

വർഗ്ഗം:മഹാരാഷ്ട്രയിലെ കോട്ടകൾ
മത്തായി കുഴപ്പക്കാരനല്ല

അക്കു അക്ബർ സംവിധാനം ചെയ്ത് 2014-ൽ പുറത്തിറങ്ങിയ ഒരു മലയാളം കുടുംബ ചിത്രമാണ് ***മത്തായി കുഴപ്പക്കരനല്ല***   . ആൻ്റോ ജോസഫാണ്  ചിത്രത്തിൻ്റെ നിർമ്മാതാവ്. ജയസൂര്യ പ്രധാന വേഷത്തിലെത്തിയ ചിത്രത്തിൽ ഭാമയും ലക്ഷ്മി ഗോപാലസ്വാമിയും ശ്രദ്ധേയമായ സഹകഥാപാത്രങ്ങളെ അവതരിപ്പിച്ചു.
വെക്കേഷൻ ഫ്രം ലവ്

ഡെന്നിസ് ഓ കീഫ്, ഫ്ലോറൻസ് റൈസ്, റെജിനാൾഡ് ഓവൻ, ജൂൺ നൈറ്റ്, എഡ്വേർഡ് ബ്രോഫി, ട്രൂമാൻ ബ്രാഡ്ലി എന്നിവർ പ്രധാന വേഷങ്ങളിൽ അഭിനയിച്ച് ജോർജ്ജ് ഫിറ്റ്സ്മൌറിസ് സംവിധാനം ചെയ്ത് 1938 ൽ പുറത്തിറങ്ങിയ ഒരു അമേരിക്കൻ ഹാസ്യ ചലച്ചിത്രമാണ് **വേക്കേഷൻ ഫ്രം ലവ്**. പാറ്റേഴ്സൺ മക്നട്ട്, ഹാർലൻ വെയർ എന്നിവർ ചേർന്നാണ് ഈ ചിത്രത്തിന്റെ തിരക്കഥാ രചന നടത്തിയത്. 1938 സെപ്റ്റംബർ 30 ന് മെട്രോ-ഗോൾഡ്വിൻ-മേയർ ആണ് ചിത്രം പുറത്തിറക്കിയത്.

## ഇതിവൃത്തം
ടി. അമെസ് പിയർമോണ്ട് മൂന്നാമനുമായി വിവാഹിതയാകാൻ പോകുന്ന പട്രീഷ്യ ലോസൻ എന്ന യുവതിയുടെ ജീവിതം പിന്തുടരുന്നതാണ് സിനിമയുടെ ഇതിവൃത്തം. അവരുടെ വിവാഹച്ചടങ്ങ് നടക്കുന്ന ദിവസം, ഒരു പാവപ്പെട്ട സാക്സോഫോൺ വാദകനായ ബിൽ ബ്ലെയർ ഈ വിവാഹത്തെ എതിർക്കുകയും ടി. അമേസിനെ വിവാഹവേദിയിൽ ഉപേക്ഷിച്ച് പട്രീഷ്യ അദ്ദേഹത്തോടൊപ്പം ഓടിപ്പോകാൻ തീരുമാനിക്കുകയും ചെയ്യുന്നു.

## അഭിനേതാക്കൾ

* ഡബ്ല്യു. ഡി. ബിൽ ബ്ലെയറായി ഡെന്നിസ് ഓ കീഫ്
* പട്രീഷ്യ ലോസൺ ആയി ഫ്ലോറൻസ് റൈസ്
* ജോൺ ഹോഡ്ജ് ലോസൺ ആയി റെജിനാൾഡ് ഓവൻ
* ഫ്ലോ ഹീത്ത് ആയി ജൂൺ നൈറ്റ്
* ബാർണി കീനനായി എഡ്വേർഡ് ബ്രോഫി
* മാർക്ക് ഷെൽബിയായി ട്രൂമാൻ ബ്രാഡ്ലി
* ടി. അമെസ് പിയർമോണ്ട് മൂന്നാമനായി ടോം റഥർഫോർഡ്
* ആൻഡ്രൂ ടോംബ്സ്-ജഡ്ജി ബ്രാൻഡൻ
* ഓസ്കാർ വിറ്റിൽസ്ബാക്കായി ഹെർമൻ ബിംഗ്
* ഡോ. വാക്സ്റ്റണായി ജോർജ്ജ് സുക്കോ
* പോൾ പോർക്കാസി ഫ്രഞ്ച് ജഡ്ജിയായി
* ജെ. എം. കെറിഗൻ-ഡാനി ഡോലൻ
* എം. ഫുമഗോളിയായി അർമാൻഡ് കാലിസ്
* വിവാഹ അഷറായി റോജർ കൺവേഴ്സ്

## പരാമർശങ്ങൾ
രാജ് സുബ്രഹ്മണ്യം

use both this parameter and |birth_date to display the person's date of birth, date of death, and age at death) -->
| death_place        = 
| education          = ഐ ഐ റ്റി, മുംബൈ (BTech)Syracuse University (MS)University of Texas at Austin (MBA)
| alma_mater         = 
| occupation         = Business executive
| title              = CEO
| years_active       = 1991–present
| organization       = FedEx
| predecessor        = Fred Smith
| successor          = 
| awards             = 
| website            = 
| module             = 
}}
ഫെഡെക്സ് കോർപ്പറേഷന്റെ ചീഫ് എക്സിക്യൂട്ടീവ് ഓഫീസറും പ്രസിഡന്റുമായ മലയാളിയായ ഒരു ഇന്ത്യൻ അമേരിക്കൻ ബിസിനസ് എക്സിക്യൂട്ടീവ് ആണ് **രാജേഷ് സുബ്രഹ്മണ്യം** അഥവാ **രാജ് സുബ്രഹ്മണ്യം** (ജനനം - സെപ്റ്റംബർ 14,1967). ഈ സ്ഥാനത്ത് എത്തുന്നതിനുമുമ്പ്, ഏഷ്യയിലും അമേരിക്കയിലും ഫെഡെക്സിൽ നിരവധി ഓർഗനൈസേഷണൽ മാനേജ്മെന്റും മാർക്കറ്റിംഗ് റോളുകളും അദ്ദേഹം വഹിച്ചിരുന്നു.

## ആദ്യകാല ജീവിതവും വിദ്യാഭ്യാസവും
1967 സെപ്റ്റംബർ 14 ന് തിരുവനന്തപുരത്ത് ആണ് രാജേഷ് സുബ്രഹ്മണ്യം ജനിച്ചത്. അച്ഛൻ ഇന്ത്യൻ പോലീസ് സർവീസിലും അമ്മ കേരള ഹെൽത്ത് സർവീസിൽ ഡോക്ടറായും ജോലി ചെയ്തിരുന്നു. തിരുവനന്തപുരം ലയോള സ്കൂളിൽ പഠിച്ച അദ്ദേഹം  15-ാം വയസ്സിൽ മുംബൈയിലേക്ക് താമസം മാറുകയും അവിടെ സിയോണിലെ എസ്ഐഇഎസ് കോളേജ് ഓഫ് ആർട്സ്, സയൻസ് ആൻഡ് കൊമേഴ്സിൽ ഹൈസ്കൂൾ വിദ്യാഭ്യാസം പൂർത്തിയാക്കുകയും പിന്നീട് ബോംബെയിലെ ഐഐടിയിൽ ചേരുകയും 1987 ൽ കെമിക്കൽ എഞ്ചിനീയറിംഗിൽ B.Tech. ബിരുദം നേടുകയും ചെയ്തു.

സിറാക്കൂസ് യൂണിവേഴ്സിറ്റിയിലെ സ്കോളർഷിപ്പിൽ അമേരിക്കയിലേക്ക് കുടിയേറിയ അദ്ദേഹം 1989 ൽ കെമിക്കൽ എഞ്ചിനീയറിംഗിൽ എംഎസ് നേടി. 1990 കളുടെ തുടക്കത്തിൽ മാന്ദ്യകാലത്ത് ഓസ്റ്റിനിലെ ടെക്സാസ് സർവകലാശാല നിന്ന് എം. ബി. എയും നേടി. രാജേഷിന്റെ അച്ഛൻ കേരള ഡി. ജി. പിയായും അമ്മ കേരള ഹെൽത്ത് സർവീസസ് അഡീഷണൽ ഡയറക്ടറായും വിരമിച്ചു. ഭാര്യ ഉമയും സഹോദരൻ രാജീവും ഫെഡെക്സിൽത്തന്നെ ജോലി ചെയ്യുന്നു.

## കരിയർ
1991 -ൽ അസോസിയേറ്റ് മാർക്കറ്റിംഗ് അനലിസ്റ്റായി രാജേഷ്ഫെ ഡെക്സിൽ ചേർന്നു. അതിവേഗം അദ്ദേഹം സ്ഥാനക്കയറ്റങ്ങൾ നേടുകയും ഏഷ്യയിലും യുഎസിലും നിരവധി മാനേജ്മെന്റ്, മാർക്കറ്റിംഗ് റോളുകൾ വഹിക്കുകയും ചെയ്തു. 1996 മുതൽ  (സിംഗപ്പൂർ ആസ്ഥാനമായുള്ള) ഏഷ്യ-പസഫിക് മേഖലയിലെ ഫെഡെക്സ് എക്സ്പ്രസിൽ മാർക്കറ്റിംഗ് വൈസ് പ്രസിഡന്റായി സേവനമനുഷ്ഠിച്ച അദ്ദേഹം 2003 -ൽ മിസിസാഗ ആസ്ഥാനമായുള്ള ഫെഡെക്സ് കാനഡയുടെ പ്രാദേശിക പ്രസിഡന്റായി നിയമിതനായി. 2013 മുതൽ 2019 വരെ അദ്ദേഹം മാർക്കറ്റിംഗ് ആൻഡ് കമ്മ്യൂണിക്കേഷൻ എക്സിക്യൂട്ടീവ് വി. പി. ആയി സേവനമനുഷ്ഠിച്ചു.

2018 അവസാനത്തോടെ, ഫെഡെക്സിന്റെ ലെഗസി എക്സ്പ്രസ് ബിസിനസിന്റെ സിഇഒ ആയി രാജേഷിനു സ്ഥാനക്കയറ്റം ലഭിച്ചു.  .2019 ൽ ഡേവിഡ് ജെ. ബ്രോൺസെക്ക് വിരമിച്ച ശേഷം രാജേഷിനെ സിഒഒ ആയി നിയമിച്ചു. 2020 ജനുവരിയിൽ അദ്ദേഹം ഫെഡെക്സ് ബോർഡിൽ ചേർന്നു.

2022 ജൂൺ 1 ന് ഫെഡക്സ് സ്ഥാപകൻ ഫ്രെഡ് സ്മിത്ത് സ്ഥാനമൊഴിഞ്ഞപ്പോൾ രാജേഷ് കമ്പനിയുടെ പ്രസിഡന്റും സിഇഒയും ആയി മാറി. 2023 ൽ ഫെഡെക്സിലെ രാജേഷിന്റെ ആകെ ശമ്പളം 13.2 മില്യൺ ഡോളറായിരുന്നു, അതായത് ആ വർഷത്തെ ഫെഡെക്സിലുള്ള ശരാശരി ജീവനക്കാരുടെ ശമ്പളത്തിന്റെ 289 മടങ്ങ്.

ഫെഡെക്സ് കോർപ്പറേഷൻ, ഫസ്റ്റ്, യുണൈറ്റഡ് സ്റ്റേറ്റ്സ് ചേംബർ ഓഫ് കൊമേഴ്സിന്റെ ചൈന സെന്റർ അഡ്വൈസറി ബോർഡ്, യുഎസ്-ഇന്ത്യ സ്ട്രാറ്റജിക് പാർട്ണർഷിപ്പ് ഫോറം, യുഎസ്-ചൈന ബിസിനസ് കൌൺസിൽ എന്നിവയുടെ ഡയറക്ടർ ബോർഡിൽ അദ്ദേഹം സേവനമനുഷ്ഠിക്കുന്നു. നിലവിൽ പ്രസിഡന്റിന്റെ കയറ്റുമതി കൌൺസിൽ അംഗമായി സേവനമനുഷ്ഠിക്കുന്നു.

## അവലംബം

## പുറത്തേക്കുള്ള കണ്ണികൾ

* ഫെഡെക്സ് ബയോ
* 

വർഗ്ഗം:ജീവിച്ചിരിക്കുന്നവർ
വർഗ്ഗം:1967-ൽ ജനിച്ചവർ
ബാലക്ലാവ (മുഖംമൂടി)

**സ്കീ മാസ്ക്** എന്നും അറിയപ്പെടുന്ന **ബാലക്ലാവ**, സാധാരണയായി കണ്ണുകളും വായയും മാത്രം മറക്കാതെ രൂപകൽപ്പന ചെയ്തിട്ടുള്ള ഒരു തരം മുഖാവരണമാണ്.

## ഉപയോഗങ്ങൾ
തണുപ്പ്, ചൂട് എന്നിവയിൽ നിന്നും ബാലക്ലാവ നമ്മുടെ മുഖത്തെ സംരക്ഷിക്കുന്നു. ബാലക്ലാവയുടെ മറ്റൊരു രൂപമാണ് നമ്മുടെ നാട്ടിൽ പണ്ടുമുതലേ കണ്ടുവരുന്ന മങ്കിക്യാപ്. ഇരുചക്ര വാഹനങ്ങളിൽ സഞ്ചരിക്കുന്ന വ്യക്തികളും ബാലക്ലാവ സ്ഥിരമായി ഉപയോഗിക്കാറുണ്ട്. വിവിധ നിറങ്ങളിലും, വ്യത്യസ്ത തുണി തരങ്ങളിലുമുള്ള ബാലക്ലാവ മാർക്കറ്റിൽ ലഭ്യമാണ്. ബാലക്ലാവ ധരിച്ചിരിക്കുന്ന ഒരു വ്യക്തിയെ പെട്ടെന്ന് തിരിച്ചറിയാൻ കഴിയില്ല. കോട്ടൻ, നൈലോൻ, കമ്പിളി, സപാൻഡക്സ്, എന്നിവയാൽ നിർമ്മിച്ച ബാലക്ലാവ മാർക്കറ്റിൽ ലഭ്യമാണ്. സൈന്യത്തിൽ ജോലി ചെയ്യുന്നവർ, തണുപ്പ് പ്രദേശങ്ങളിൽ തമസിക്കുന്നവർ ബാലക്ലാവ ദിവസേന ഉപയോഗിക്കുന്നു. തണുപ്പിനെയും ചൂടിനെയും പ്രതിരോധിക്കാൻ സാധിക്കുന്ന ഒന്നാണ് ബാലക്ലാവ.

## References

വർഗ്ഗം:വസ്ത്രധാരണം
പി.വൈ. പൗലോസ്

കേരളീയനായ ചിത്രകാരനായിരുന്നു **ഒണിക്സ് പൗലോസ്** എന്നറിയപ്പെട്ടിരുന്ന **പി.വൈ. പൗലോസ്**(1956 - 24 ജൂൺ 2025). 2005ലെ കേരള ലളിത കലാ അക്കാദമിയുടെ പുരസ്കാരം ലഭിച്ചിട്ടുണ്ട്. ശില്പകലയിലും ഫോട്ടോഗ്രഫിയിലും സജീവമായിരുന്നു. അക്കാദമി സംസ്ഥാന പ്രദർശനങ്ങളിൽ പങ്കെടുത്തിട്ടുണ്ട്.

## ജീവിതരേഖ
പെയിന്റിംഗിൽ ഫൈൻ ആർട്സ് ഡിപ്ലോമ. ശിൽപ്പി എം.ആർ.ഡി. ദത്തന്റെ കീഴിൽ കലാപഠനം നടത്തി.  കോതമംഗലത്ത് ഒണിക്സ് എന്ന പരസ്യകലാ സ്ഥാപനത്തിലൂടെയായിരുന്നു തുടക്കം. രണ്ട് പതിറ്റാണ്ടായി ഫോർട്ട്കൊച്ചി കേന്ദ്രമായി ചിത്രകലാ സ്റ്റുഡിയോ സ്ഥാപിച്ച് പ്രവർത്തിച്ചുവരികയായിരുന്നു. ആധുനിക ചിത്രകലാരംഗത്ത് തന്റേതായ ഇടം കണ്ടെത്തിയ വ്യക്തിയായിരുന്നു.  ഇന്ത്യയിലും വിദേശത്തുമായി നൂറുകണക്കിന് ചിത്രങ്ങൾ വിൽക്കപ്പെടുകയും ചെയ്ത ഇദ്ദേഹം സമകാലിക കേരളീയ ചിത്രകാരൻമാരിൽ പ്രമുഖനായിരുന്നു. 2005-ൽ ചിത്രകലയ്ക്കുള്ള സംസ്ഥാന ലളിതകലാ അക്കാദമിയുടെ അവാർഡിനും അർഹമായി. 

അർബുദബാധയെ തുടർന്ന് ദീർഘനാളായി ചികിത്സയിലായിരുന്നു. ഭാര്യ: ഡെയ്സി   മക്കൾ: ഒണിക്സ്, പൗലോസ്കുട്ടി.
 
## പുരസ്കാരങ്ങൾ
* 2005-ൽ ചിത്രകലയ്ക്കുള്ള സംസ്ഥാന ലളിതകലാ അക്കാദമിയുടെ അവാർഡ്
## അവലംബം


വർഗ്ഗം:കേരളത്തിലെ ചിത്രകാരന്മാർ
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
വർഗ്ഗം:2025-ൽ മരിച്ചവർ
വർഗ്ഗം:ജൂൺ 24-ന് മരിച്ചവർ
മഞ്ചേരി ചന്ദ്രൻ

മലയാള ചലച്ചിത്രരംഗത്തെ ശ്രദ്ധേയനായ നടനും നിർമ്മാതാവുമായിരുന്നു **മഞ്ചേരി ചന്ദ്രൻ** (എം കെ രാമചന്ദ്രൻ എന്നാണ് യഥാർത്ഥ പേര്). 1970-കളിലും 1980-കളുടെ തുടക്കത്തിലും സജീവമായിരുന്ന ഒരു അഭിനേതാവായ ചന്ദ്രൻ നൂറ്റമ്പത്തോളം ചലച്ചിത്രങ്ങളിൽ അഭിനയിച്ചിട്ടുണ്ട്. പ്രധാനമായും സഹനടനായി അഭിനയിച്ച അദ്ദേഹം, പ്രതിനായക വേഷങ്ങളിലും ശ്രദ്ധേയനായിരുന്നു .

## വ്യക്തിജീവിതം
മലപ്പുറം ജില്ലയിലെ വേങ്ങര ഊരകത്താണ് ചന്ദ്രന്റെ ജനനം. മലബാർ മേഖലയിൽ നിന്നും അധികമാരും ചലച്ചിത്ര രംഗത്തേക്ക് കടന്നുവരാതിരുന്ന കാലത്താണ് ചന്ദ്രന്റെ രംഗപ്രവേശനം. പിന്നീട് തെന്നിന്ത്യൻ സിനിമയുടെ കേന്ദ്രമായിരുന്ന മദിരാശിയിലേക്കും പിന്നീട് 1980-കളിൽ മലപ്പുറം മഞ്ചേരിയിലേക്കും ചന്ദ്രൻ കൂടുമാറി. ചലച്ചിത്ര രംഗത്ത് സജീവമായിരുന്ന കാലത്ത് തന്നെയായിരുന്നു ബാങ്ക് ഉദ്യോഗസ്ഥയായിരുന്നു സത്യഭാമയുമായുള്ള വിവാഹം. ഇവരുടെ മകൾ റാണി ശരൺ തെന്നിന്ത്യൻ ചലച്ചിത്ര മേഖലയിൽ സജീവമാണ്  . സിനിമാ സീരിയൽ രംഗത്തെ അഭിനേതാവ് ശരൺ പുതുമന മകളുടെ ഭർത്താവാണ് 

## ചലച്ചിത്രജീവിതം
മലയാള സിനിമയുടെ ഗംഭീരമായ ഒരു കാലഘട്ടത്തിലാണ് ചന്ദ്രൻ അഭിനയത്തിലേക്ക് കടന്നുവന്നത്. പ്രതിനായക വേഷങ്ങളും സ്വഭാവ വേഷങ്ങളുമാണ് കൂടുതൽ അദ്ദേഹം അഭിനയിച്ചത്. തുടക്കത്തിൽ ചെറുവേഷങ്ങളായിരുന്നു കൈകാര്യം ചെയ്തിരുന്നതെങ്കിലും പിന്നീട് അഭിനയ മികവിൽ ഒട്ടേറെ നല്ല വേഷങ്ങൾ ചന്ദ്രനെ തേടിയെത്തി. 1970-ൽ പുറത്തിറങ്ങിയ 'ആ ചിത്രശലഭം പറന്നോട്ടെ' എന്ന ചിത്രത്തിലൂടെയായിരുന്നു മലയാള ചലച്ചിത്ര രംഗത്തേക്കുള്ള ചുവടുവെപ്പ്. പുരാണ ചിത്രങ്ങളിലും സാമൂഹിപ്രസക്തമായ ചിത്രങ്ങളിലും അഭിനയിച്ചതോടെ ചലച്ചിത്ര രംഗത്ത് ചന്ദ്രൻ ശ്രദ്ധിക്കപ്പെട്ടു. പിന്നീട് നിർമ്മാണ രംഗത്തേക്ക് കൂടി തിരിഞ്ഞ ചന്ദ്രൻ നിരവധി ഹിറ്റ് ചിത്രങ്ങളാണ് മലയാള ചലച്ചിത്ര ശാഖയ്ക്ക് സമ്മാനിച്ചത്. 

## അഭിനയിച്ച സിനിമകൾ
വിവിധ ഭാഷകളിലായി നൂറ്റമ്പതോളം ചിത്രങ്ങളിലാണ് ചന്ദ്രൻ അഭിനയിച്ചിട്ടുള്ളത്.

## അവസാനകാലം
2009 ഏപ്രിൽ 14-ന് അന്തരിച്ചു.

## അവലംബം


വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളചലച്ചിത്ര നിർമ്മാതാക്കൾ
ശരത്ത് കുമാർ

മലയാള ടെലിവിഷൻ പരമ്പരകളിൽ അഭിനയിച്ചിരുന്ന ഒരു നടനായിരുന്നു **ശരത്ത് കുമാർ** (1991/1992 – 26 ഫെബ്രുവരി 2015). ഏഷ്യാനെറ്റിൽ സംപ്രേഷണം ചെയ്തിരുന്ന *[[ഓട്ടോഗ്രാഫ്]]* (2009–2012) എന്ന പരമ്പരയിലെ രാഹുൽ കൃഷ്ണൻ എന്ന കഥാപാത്രത്തിലൂടെ ആണ് അദ്ദേഹം ശ്രദ്ധിക്കപ്പെട്ടത്.

## അഭിനയജീവിതം
2005 ൽ രാജസേനൻ സംവിധാനം നിർവഹിച്ച അമൃത ടിവിയിലെ *കൃഷ്ണകൃപാസാഗരം* എന്ന ഭക്തി പരമ്പരയിലൂടെയാണ് ശരത്ത് ടെലിവിഷൻ രംഗത്ത് അരങ്ങേറ്റം കുറിച്ചത്. ഏഷ്യനെറ്റിൽ സംപ്രേഷണം ചെയ്തിരുന്ന *[[ഓട്ടോഗ്രാഫ്]]* (2009–2012) എന്ന പരമ്പരയിൽ രാഹുൽ കൃഷ്ണൻ എന്ന കഥാപാത്രത്തെ അവതരിപ്പിച്ചതിലൂടെ അദ്ദേഹം കൂടുതൽ ശ്രദ്ധ നേടി. *[[സ്വാമി അയ്യപ്പൻ (ടിവി പരമ്പര)|സ്വാമി അയ്യപ്പൻ]]* (2006–2008), *ശ്രീ മഹാഭാഗവതം* (2008–2010), *വീര മാർത്താണ്ഡവർമ്മ* (2010–2011), *പട്ടുസാരി* (2012–2014), *സരയൂ* (2013–2014), *ചന്ദനമഴ* (2014–2015), *ദത്തുപുത്രി* (2015) തുടങ്ങിയ പരമ്പരകളിലും അദ്ദേഹം അഭിനയിച്ചിട്ടുണ്ട്.

## വ്യക്തിജീവിതവും മരണവും
കൊല്ലം ജില്ലയിലെ കിഴക്കനേല സ്വദേശിയാണ് ശരത്ത്. പാരിപ്പള്ളി ശബരി കോളേജിലെ ബി.കോം. വിദ്യാർത്ഥിയായിരുന്നു അദ്ദേഹം. 2015 ഫെബ്രുവരി 26ന് ഒരു സീരിയൽ ഷൂട്ടിംഗിന് വേണ്ടി ശാസ്താംകോട്ടയിലേക്ക് പോകുന്ന വഴി മൈലക്കാട് എന്ന സ്ഥലത്ത് വെച്ചുണ്ടായ റോഡപകടത്തിൽ ശരത്ത് മരണമടഞ്ഞു.

## ടെലിവിഷൻ

## അവലംബങ്ങൾ

## ബാഹ്യ ലിങ്കുകൾ

* 

വർഗ്ഗം:1990-കളിൽ ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:ഇന്ത്യയിൽ റോഡപകടങ്ങളിൽ മരിച്ചവർ
മനസ്സിലൊരു മണിമുത്ത്

ജെ.ശശികുമാറിന്റെ കഥയിൽഎസ്.എൽ. പുരം സദാനന്ദൻ തിരക്കഥ രചിച്ച് ജെ. ശശികുമാർ സംവിധാനം ചെയ്ത്    റോയൽ അച്ചൻകുഞ്ചു നിർമ്മിച്ച 1986 ലെ ഇന്ത്യൻ മലയാള നാടക ചിത്രമാണ് **മനസ്സിലൊരു  മണിമുത്ത്**  മോഹൻലാൽ, സുരേഷ് ഗോപി, ഉർവശി, ശങ്കരാടി എന്നിവരാണ് ചിത്രത്തിലെ പ്രധാന താരങ്ങൾ. ചിത്രത്തിൻ്റെ ഗാനങ്ങൾക്ക് സംഗീതം നൽകിയത് ശ്യാം ആണ്, പശ്ചാത്തലസംഗീതം നൽകിയത് ജോൺസണാണ്.

തൻ്റെ തെറ്റായ വ്യക്തിത്വത്തിന് പേരുകേട്ട ഒരു ധനികനായ മോഹൻ  എന്ന വ്യക്തിയെ (മോഹൻലാൽ) ചുറ്റിപ്പറ്റിയാണ് കഥ. അവൻ ഒരു സ്ത്രീയുമായി പ്രണയത്തിലാകുന്നു (ഉർവശി അവതരിപ്പിക്കുന്നത്), അവൾ ആത്യന്തികമായി മറ്റൊരു പുരുഷനെ വിവാഹം കഴിക്കുന്നു (സുരേഷ് ഗോപി അവതരിപ്പിക്കുന്നത്) അവർക്ക് ഒരു കുട്ടിയുണ്ട്. സുരേഷ് ഗോപിയുടെ കഥാപാത്രം കൊല്ലപ്പെടുമ്പോൾ ദുരന്തം സംഭവിക്കുകയും സമൂഹത്തിന്റെ കണ്ണിൽ മോഹൻ പ്രധാന പ്രതിയാകുകയും ചെയ്യുന്നു. സ്നേഹം, അസൂയ, നീതിക്കായുള്ള അന്വേഷണം എന്നിവയുടെ പ്രമേയങ്ങൾ കൂടിക്കുഴഞ്ഞ ഒരു നാടകമായാണ് ചിത്രം വികസിക്കുന്നത്. 
## താരനിര

## ഗാനങ്ങൾ
*വരികൾ:കെ ജയകുമാർ
*ഈണം:  ശ്യാം

	

## അവലംബം

## പുറംകണ്ണികൾ

* 
*  
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1986-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:എസ്.എൽ. പുരം സദാനന്ദൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:വിപിൻദാസ് ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:കെ. ജയകുമാറിന്റെ ഗാനങ്ങൾ
വർഗ്ഗം:ജയകുമാർ -ശ്യാം ഗാനങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:കവിയൂർ പൊന്നമ്മ അഭിനയിച്ച ചലച്ചിത്രങ്ങൾ
രഞ്ജിത്ത് രാജ്

മലയാള ടെലിവിഷൻ പരമ്പരകളിലും സിനിമകളിലും അഭിനയിക്കുന്ന ഒരു നടനാണ് **രഞ്ജിത്ത് രാജ്**. ഏഷ്യാനെറ്റിലെ പരമ്പരയായ *[[ഓട്ടോഗ്രാഫ്]]* (2009–2012) ലെ ജെയിംസ് ആൽബർട്ട് എന്ന കഥാപാത്രത്തിലൂടെയാണ് അദ്ദേഹം ശ്രദ്ധിക്കപ്പെട്ടത്.

## വ്യക്തിജീവിതം
കണ്ണൂർ ജില്ലയിൽ ആണ് രഞ്ജിത്ത് ജനിച്ചത്. അദ്ദേഹത്തിൻ്റെ അമ്മ ഉഷ ഒരു മുൻ മലയാള ചലച്ചിത്ര, ടെലിവിഷൻ നടിയായിരുന്നു. രണ്ട് വയസ്സുള്ളപ്പോൾ രഞ്ജിത്തിന് പിതാവിനെ നഷ്ടപ്പെട്ടു. മറൈൻ ടെക്നോളജി പഠിച്ച ശേഷം മർച്ചന്റ് നേവിയിൽ ജോലി ചെയ്തിരുന്ന രഞ്ജിത്ത് മലമ്പനി ബാധിച്ചത് മൂലം പിന്നീട് ആ മേഖലയിൽ നിന്ന് വിട്ടുനിന്നു.

2017 മെയ് 8 ന് രഞ്ജിത്ത് ധന്യയെ വിവാഹം കഴിച്ചു, അവർക്ക് ഒരു മകളുണ്ട്.

## അഭിനയജീവിതം
2004 ൽ സൂര്യ ടീവിയിൽ സംപ്രേഷണം ചെയ്ത *കന്യാധനം* എന്ന പരമ്പരയിലൂടെയാണ് രഞ്ജിത്ത് അഭിനയരംഗത്ത് അരങ്ങേറ്റം കുറിച്ചത്. അതിൽ നന്ദു എന്ന കഥാപാത്രത്തെ ആണ് അദ്ദേഹം അവതരിപ്പിച്ചത്. 2009 മുതൽ 2012 വരെ ഏഷ്യാനെറ്റിൽ സംപ്രേഷണം ചെയ്തിരുന്ന *[[ഓട്ടോഗ്രാഫ്]]* എന്ന പരമ്പരയിലെ ജെയിംസ് ആൽബർട്ട് എന്ന കഥാപാത്രം ഏറെ ശ്രദ്ധേയമായി. ടെലിവിഷൻ പരമ്പരകൾക്ക് പുറമെ *ആകാശങ്ങളിൽ* (2015) *അറിയാതെ ഇഷ്ടമായി* (2015) *പ്രിയപ്പെട്ടവർ* (2019) തുടങ്ങിയ ഏതാനും മലയാള ചലച്ചിത്രങ്ങളിലും രഞ്ജിത്ത് അഭിനയിച്ചിട്ടുണ്ട്.

## ചലച്ചിത്രരേഖ

## ടെലിവിഷൻ

## അവലംബങ്ങൾ

## ബാഹ്യ ലിങ്കുകൾ

* 

വർഗ്ഗം:ജീവിച്ചിരിക്കുന്നവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:കണ്ണൂർ ജില്ലയിൽ ജനിച്ചവർ
മോർദേകായ് വനൂനു

ഒരു ഇസ്രായേലി മുൻ ആണവ സാങ്കേതിക വിദഗ്ധനും സമാധാന പ്രവർത്തകനുമാണ് **മോർദേകായ് വനൂനു**  (ഹീബ്രു: מרדכי ואנונו; ജനനം 1954 ഒക്‌ടോബർ 14). ജോൺ ക്രോസ്‌മാൻ എന്ന പേരിലും അറിയപ്പെടുന്നു. സർവനശീകരണ ആണവായുധങ്ങൾക്കെതിരെ പ്രതിഷേധം പ്രകടിപ്പിച്ചുകൊണ്ട്, 1986-ൽ ബ്രിട്ടീഷ് മാധ്യമങ്ങളോട് ഇസ്രായേലിന്റെ ആണവായുധ പദ്ധതി സംബന്ധിച്ച വിവരങ്ങൾ അദ്ദേഹം വെളിപ്പെടുത്തുകയായിരുന്നു. ഇതിനെ തുടർന്ന് ഇസ്രായേലി രഹസ്യാന്വേഷണ ഏജൻസിയായ മൊസാദ് അദ്ദേഹത്തെ ഇംഗ്ലണ്ടിൽ നിന്ന് ഇറ്റലിയിലേക്ക് വഞ്ചിച്ച് കൊണ്ടുപോയി. അവിടെ അദ്ദേഹത്തെ മയക്കുമരുന്ന് നൽകിയശേഷം നിയമവിരുദ്ധ തടങ്കലിലാക്കുകയുമുണ്ടായി. പിന്നീട് രഹസ്യമായി ഇസ്രായേലിലേക്ക് കൊണ്ടുപോയി അടച്ചിട്ട കോടതി നടപടികളിലൂടെ കുറ്റക്കാരനെന്ന് വിധിച്ചു.

വനൂനു 18 വർഷം ജയിൽവാസം അനുഭവിച്ചു. ഇസ്രയേലിന്റെ ശിക്ഷാനിയമത്തിലോ അദ്ദേഹത്തിനെതിരെയുള്ള ശിക്ഷാവിധിയിലോ ഇതുപോലെയുള്ള ഏതെങ്കിലും വ്യവസ്ഥകൾ വ്യക്തമാക്കിയിട്ടില്ല എങ്കിലും 11 വർഷത്തിലധികം ഏകാന്തതടവറയിലായിരുന്നു.

2004ൽ ജയിൽമുക്തനായ ശേഷം, പ്രസ്താവനകൾ നടത്തുന്നതിനും യാത്രചെയ്യുന്നതിനും അദ്ദേഹത്തിന് വിലക്കുകൾ ഏർപ്പെടുത്തി. വിദേശ മാധ്യമപ്രവർത്തകർക്ക് അഭിമുഖം നൽകുകയും ഇസ്രായേൽ വിട്ടുപോകാൻ ശ്രമിക്കുകയും ചെയ്തുവെന്നാരോപിച്ച് നിരവധി തവണ അറസ്റ്റ് ചെയ്യപ്പെട്ടു. ജയിൽ അധികൃതരുടെ ഭാഗത്ത് നിന്ന് ക്രൂരവും അസഭ്യവുമായ പെരുമാറ്റം നേരിട്ടതായി അദ്ദേഹം ആരോപിക്കുന്നു. താൻ ക്രിസ്തുമതം സ്വീകരിച്ചിരുന്നില്ലെങ്കിൽ കാര്യങ്ങൾ വേറെയായിരിക്കും എന്നും അദ്ദേഹം പറയുകയുണ്ടായി.

വനുനുവിനെ ഒരു അന്താരാഷ്ട്രീയ  വിസിൽബ്ലോവർ ആയാണ് കണക്കാക്കുന്നത്. എന്നാൽ ഇസ്രായേൽ അദ്ദേഹത്തെ ദേശദ്രോഹിയായി വിശേഷിപ്പിക്കുന്നു. അമേരിക്കൻ വിസിൽ ബ്ലോവർ ഡാനിയേൽ എൽസ്‌ബർഗ് അദ്ദേഹത്തെ "അണുവായുധ കാലഘട്ടത്തിലെ പ്രധാനപ്പെട്ട നായകൻ" എന്ന് വിശേഷിപ്പിച്ചിട്ടുണ്ട്.1987-ൽ, ഇസ്രായേലിന്റെ ആണവായുധ  പദ്ധതിയുടെ വ്യാപ്തി പുറത്തുകൊണ്ടുവന്ന അദ്ദേഹത്തിന്റെ ധൈര്യവും ആത്മത്യാഗവും കണക്കിലെടുത്ത്, അദ്ദേഹത്തിന് റൈറ്റ് ലൈവ്ലിഹുഡ് അവാർഡ് ലഭിച്ചു.

## അവലംബം

വർഗ്ഗം:ആണവ വിരുദ്ധ പ്രവർത്തകർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഒക്ടോബർ 14-ന് ജനിച്ചവർ
കേരള സാഹിത്യ അക്കാദമി പുരസ്കാരം 2024

2024-ലെ കേരള സാഹിത്യ അക്കാദമി പുരസ്കാരം 2025 ജൂൺ 26-ന് പ്രഖ്യാപിച്ചു.  കെ.വി. രാമകൃഷ്ണനും ഏഴാച്ചേരി രാമചന്ദ്രനും അക്കാദമിയുടെ വിശിഷ്ടാംഗത്വം നൽകി.
അനിതാ തമ്പിയുടെ ‘മുരിങ്ങ വാഴ കറിവേപ്പി’നാണ് മികച്ച കവിതയ്ക്കുള്ള പുരസ്കാരം. മികച്ച നോവലായി ജി.ആർ. ഇന്ദുഗോപന്റെ ‘ആനോ’ തിരഞ്ഞെടുക്കപ്പെട്ടു. ചെറുകഥാവിഭാഗത്തിൽ വി. ഷിനിലാലിന്റെ ‘ഗരിസപ്പ അരുവി അഥവാ ഒരു ജലയാത്ര’യും എൻഡോവ്മെന്റ് വിഭാഗം അവാർഡിൽ ഉപന്യാസത്തിനുള്ള സി.ബി. കുമാർ അവാർഡ് എം. സ്വരാജിന്റെ ‘പൂക്കളുടെ പുസ്തക’ത്തിനും ലഭിച്ചു.
## സമഗ്രസംഭാവനാ പുരസ്കാരം
പി.കെ.എൻ. പണിക്കർ, പയ്യന്നൂർ കുഞ്ഞിരാമൻ, എം.എം. നാരായണൻ, ടി.കെ. ഗംഗാധരൻ, കെ.ഇ.എൻ. കുഞ്ഞഹമ്മദ്, മല്ലികാ യൂനിസ് എന്നിവർക്ക് സമഗ്രസംഭാവനാ പുരസ്കാരം ലഭിച്ചു.

## അവാർഡുകൾ
* ചെറുകഥ - വി. ഷിനിലാൽ(‘ഗരിസപ്പ അരുവി അഥവാ ഒരു ജലയാത്ര’)
* കവിത - അനിതാ തമ്പി(‘മുരിങ്ങ വാഴ കറിവേപ്പ്)
* നോവൽ - ജി.ആർ. ഇന്ദുഗോപൻ (ആനോ )
* നാടകം-ശശിധരൻ നടുവിൽ (പിത്തളശലഭം)
* സാഹിത്യവിമർശനം-ജി. ദിലീപൻ (രാമായണത്തിന്റെ ചരിത്രസഞ്ചാരങ്ങൾ)
*  വൈജ്ഞാനികസാഹിത്യം-പി. ദീപക് (നിർമിതബുദ്ധിക്കാലത്തെ സാമൂഹിക രാഷ്ട്രീയ ജീവിതം)
* ജീവചരിത്രം/ആത്മകഥ -ഡോ. കെ. രാജശേഖരൻ നായർ(ഞാൻ എന്ന ഭാവം)
* യാത്രാവിവരണം - കെ.ആർ. അജയൻ(ആരോഹണം ഹിമാലയം),
* വിവർത്തനം -ചിഞ്ചു പ്രകാശ്(ജിയോ കോൻഡ ബെല്ലി-എന്റെ രാജ്യം എന്റെ ശരീരം)
* ബാലസാഹിത്യം - ഇ.എൻ. ഷീജ(അമ്മമണമുള്ള കനിവുകൾ)
* ഹാസസാഹിത്യം -നിരഞ്ജൻ(കേരളത്തിന്റെ മൈദാത്മകത - വറുത്തരച്ച ചരിത്രത്തോടൊപ്പം).

## എൻഡോവ്‌മെന്റുകൾ
* ഡോ. എസ്.എസ്. ശ്രീകുമാർ-മലയാള സാഹിത്യവിമർശനത്തിലെ മാർക്സിയൻ സ്വാധീനം(കുറ്റിപ്പുഴ അവാർഡ്‌-സാഹിത്യവിമർശം)
* സലീം ഷെരീഫ്-പൂക്കാരൻ(ഗീതാ ഹിരണ്യൻ അവാർഡ്-ചെറുകഥ)
* ദുർഗാപ്രസാദ്-രാത്രിയിൽ അച്ചാങ്കര(യുവകവിതാ അവാർഡ്) 
* ഡോ. കെ.സി. സൗമ്യ-കഥാപ്രസംഗം കലയും സമൂഹവും
* ഡോ. ടി.എസ്. ശ്യാംകുമാർ-ആരുടെ രാമൻ(ജി.എൻ. പിള്ള അവാർഡ്-വൈജ്ഞാനികസാഹിത്യം)
* എം. സ്വരാജ്  - ‘പൂക്കളുടെ പുസ്തകം’ (ഉപന്യാസത്തിനുള്ള സി.ബി. കുമാർ അവാർഡ്)
*  ഡോ. കെ.പി. പ്രസീദ-എഴുത്തച്ഛന്റെ കാവ്യഭാഷ(തുഞ്ചൻ സ്മാരക പ്രബന്ധമത്സരം).  
നോവൽ പഠനം/ നോവലിനെക്കുറിച്ചുള്ള പഠനം എന്നിവയ്ക്ക് നൽകുന്ന വിലാസിനി പുരസ്കാരത്തിന് അർഹമായ കൃതി ഇത്തവണ ഉണ്ടായില്ല.
## നിരസിച്ചു
ഒരുവിധത്തിലുമുള്ള പുരസ്കാരങ്ങൾ സ്വീകരിക്കില്ല എന്നത് വളരെ മുൻപുതന്നെയുള്ള നിലപാടാണെന്നും അതു കൊണ്ടു തന്നെ കേരള സാഹിത്യ അക്കാദമി പുരസ്കാരം നിരസിക്കുന്നുവെന്നും എം.സ്വരാജ് ഫേസ്ബുക്ക് പോസ്റ്റിലൂടെ അറിയിച്ചു. 

## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം
സോപ്പ്ബോക്സ്

ഒരു രാഷ്ട്രീയ വിഷയത്തെക്കുറിച്ച്, താത്ക്കാലികമായ പ്രസംഗം നടത്താൻ ഒരാൾക്ക് അവസരം നൽകുന്ന ഒരു വേദിയാണ് **സോപ്പ്ബോക്സ്**. ഒരു നിർമ്മാതാവിൽ നിന്ന് ഒരു ചില്ലറ വിൽപ്പനശാലയിൽ സോപ്പ് അല്ലെങ്കിൽ മറ്റ് ഉണങ്ങിയ സാധനങ്ങൾ കയറ്റുമതി ചെയ്യാൻ ആദ്യകാലങ്ങളിൽ ഉപയോഗിച്ചിരുന്ന ഒരു മരപ്പെട്ടിയിൽ നിന്നുകൊണ്ട് പ്രഭാഷകർ സ്വയം പ്രഭാഷണം നടത്തിക്കൊണ്ടുവന്നിരുന്ന കാലത്താണ് ഈ പദം ഉത്ഭവിച്ചത്.

തന്നിലേക്ക് ആകർഷിപ്പിക്കുന്ന അപ്രതീക്ഷിതമായ, അല്ലെങ്കിൽ അനൗദ്യോഗികമായ പൊതു പ്രസംഗങ്ങളിൽ ഏർപ്പെടുന്ന ഒരു വ്യക്തിയെ വിശേഷിപ്പിക്കാനും ഈ പദം ആലങ്കാരികമായി ഉപയോഗിക്കുന്നു. ലണ്ടനിലെ ഹൈഡ് പാർക്ക് ഞായറാഴ്ച സോപ്പ്ബോക്സ് പ്രാസംഗികർക്ക് പേരുകേട്ടതാണ്, 1872 മുതൽ മതം, രാഷ്ട്രീയം, മറ്റ് വിഷയങ്ങൾ എന്നിവ ചർച്ച ചെയ്യുന്നതിനായി അവർ അതിന്റെ സ്പീക്കേഴ്‌സ് കോർണറിൽ ഒത്തുകൂടുന്നു. വേൾഡ് വൈഡ് വെബിന്റെ പശ്ചാത്തലത്തിൽ, ബ്ലോഗുകൾ സോപ്പ്ബോക്സുകളായി ഉപയോഗിക്കാം. അധികാരോന്നതിക്കായും സോപ്പ്ബോക്സ് ഉപയോഗിക്കുന്നു.
## ചരിത്രം
ഈ പദത്തിന്റെ ഉത്ഭവം19-ാം നൂറ്റാണ്ടിലും 20-ാം നൂറ്റാണ്ടിലും, കോറഗേറ്റഡ് ഫൈബർബോർഡ് കണ്ടുപിടിക്കുന്നതിന് മുമ്പ്, നിർമ്മാതാക്കൾ ചില്ലറ വ്യാപാര സ്ഥാപനങ്ങളിലേക്ക് മൊത്തവ്യാപാര ഉൽപ്പന്നങ്ങൾ കയറ്റുമതി ചെയ്യുന്നതിന് തടി പെട്ടികൾ ഉപയോഗിച്ചിരുന്നു. എല്ലാ വലിപ്പത്തിലുമുള്ള ഒഴിച്ചുകൂടാനാവാത്ത പെട്ടികൾ , നന്നായി നിർമ്മിച്ചതും ഉറപ്പുള്ളതും, മിക്ക പട്ടണങ്ങളിലും എളുപ്പത്തിൽ ലഭ്യമായിരുന്നു. ഈ "സോപ്പ്ബോക്സുകൾ", മെച്ചപ്പെട്ട "ഔട്ട്ഡോർ മീറ്റിംഗുകളിൽ" കാണാനും കേൾക്കാനും ശ്രമിക്കുന്ന തെരുവ് മൂലയിലെ പ്രഭാഷകർക്കായി സൌജന്യവും എളുപ്പത്തിൽ കൊണ്ടുപോകാവുന്നതുമായ താൽക്കാലിക പ്ലാറ്റ്ഫോമുകൾ നിർമ്മിച്ചു. മതപരമോ രാഷ്ട്രീയമോ ആയ വിഷയങ്ങളെക്കുറിച്ചുള്ള പ്രകോപനപരമായ പ്രസംഗങ്ങൾ കേൾക്കാൻ വഴിയാത്രക്കാർ ഇതിനു മുന്പിൽ ഒത്തുകൂടുമായിരുന്നു.

ഒന്നാം ലോകമഹായുദ്ധത്തിന് തൊട്ടുമുമ്പുള്ള ദശകങ്ങളെ "സോപ്പ്ബോക്സ് പ്രസംഗത്തിന്റെ സുവർണ്ണകാലം" എന്ന് വിളിക്കുന്നു.  അധ്വാനിക്കുന്ന ജനങ്ങൾക്ക് ചെലവഴിക്കാൻ വളരെ കുറച്ച് പണമേ ഉണ്ടായിരുന്നുള്ളൂ, അവരുടെ സാമൂഹിക അല്ലെങ്കിൽ രാഷ്ട്രീയ അജണ്ടകൾ മുന്നോട്ട് വയ്ക്കുന്ന പൊതുപ്രഭാഷകർ ബഹുജനങ്ങൾക്ക് ഒരുതരം വിനോദം നൽകി. സോപ്പ്ബോക്സ് ഉപയോഗിച്ച് റാഡിക്കൽ രാഷ്ട്രീയ പാർട്ടികൾ തൊഴിലാളിവർഗത്തിന് വിമോചന സന്ദേശം എന്ന നിലയിൽ അവർ കരുതിയ കാര്യങ്ങൾ എത്തിക്കാൻ ഉദ്ദേശിച്ചുള്ള അവരുടെ പ്രസംഗങ്ങളും ലഘുലേഖകളും ഉപയോഗിച്ച് "തെരുവ് യോഗങ്ങളിലൂടെ" അവരുടെ പ്രത്യേക സന്ദേശം മുന്നോട്ട് കൊണ്ടുപോകുന്നതിന് പ്രത്യേകിച്ചും ശ്രദ്ധാലുവായിരുന്നു.

## അവലംബം

## കൂടുതൽ വായനയ്ക്ക്

* 
* 
* 

വർഗ്ഗം:പൊതു പ്രസംഗം
വർഗ്ഗം:മനുഷ്യ പ്രവർത്തനങ്ങൾ
കെ.കെ. ഭാസ്കരൻ പയ്യന്നൂർ

മലയാള സാഹിത്യകാരനും പത്രാധിപരും വിവർത്തകനുമായിരുന്നു **കെ.കെ. ഭാസ്കരൻ പയ്യന്നൂർ**(മരണം : 27 ജൂൺ 2025). ജെയിംസ് ഹാഡ്‍ലി ചെയിംസിന്റെ എൺപതോളം ഡിറ്റക്ടീവ് നോവലുകൾ മലയാളത്തിലേക്ക് വിവർത്തനം ചെയ്തിട്ടുണ്ട്. കേരള സമാചാർ എന്ന മാസിക സ്വന്തമായി എഡിറ്റു ചെയ്ത് 25 വർഷമായി പ്രസിദ്ധീകരിച്ച് ലിംക ബുക്ക് ഓഫ് റിക്കാർഡിൽ ഇടം പിടിച്ചു. ജെയിംസ് ഹാഡ്ലി ചെയ്‌സിന്റെ നോവലുകൾ മലയാളത്തിലേക്ക് വിവർത്തനം ചെയ്യാനുള്ള അവകാശം നേടിയിരുന്നു. 

## ജീവിതരേഖ
സ്വാതന്ത്ര്യ സമര സേനാനി പരേതനായ എ.വി.ശ്രീകണ്ഠ പൊതുവാളുടെയും കെ.പി.ദേവി അമ്മയുടെയും  മകനാണ്. അന്നൂർ യു.പി.സ്കൂളിലായിരുന്നു പ്രാഥമിക വിദ്യാഭ്യാസം. രാമനാട്ടുകാരയിലെ സർവ്വോദയം പ്രവർത്തകനും ഗാന്ധിയനുമായ കെ.രാധാകൃഷ്ണമേനോൻ്റെ ശിഷ്യനായി. സ്കൂൾ വിദ്യാഭ്യാസത്തിന് ശേഷം മദ്രാസിലായിരുന്നു ആദ്യ ജോലി. വുഡ്‍ലാൻഡ് ഹോട്ടലിൽ ടെലിപ്രിന്ററായി ജോലി ചെയ്യവേ കസ്തൂർബാ ഗാന്ധിയെക്കുറിച്ച് പുസ്തകമെഴുതി. കെ.കേളപ്പന്റെ നേതൃത്വത്തിൽ കോഴിക്കോട്ടു നിന്നു പ്രസിദ്ധീകരിച്ച ഭൂദാനകാഹളത്തിൽ ഖണ്ഡശഃയായി വന്നു. 1967-ൽ അഹമ്മദാബാദിലെത്തി. ദീർഘകാലം അഹമദാബാദ് നാഷണൽ ഇൻസ്റ്റിറ്റ്യൂട്ട് ഓഫ് ഡിസൈനിൽ (എൻ.ഐ.ഡി) അഡ്മിനിസ്ട്രേറ്റീവ് ഓഫീസറായിരുന്നു.  എൻ.ഐ.ഡി.യിൽ പല ഘട്ടങ്ങളിലായി കമ്യൂണിക്കേഷൻ ഡിസൈൻ, പ്രിന്റിങ് ഫോട്ടോഗ്രാഫി, ഫിലിം ആൻഡ് ടി.വി.സ്റ്റുഡിയോ വിഭാഗങ്ങളിൽ പ്രവർത്തിച്ചു. പബ്ലിക്കേഷൻ വിഭാഗത്തിൽനിന്ന് 2005-ൽ വിരമിച്ചു.

ഭാര്യ: നളിനി അത്തായി
## എഴുത്ത് ജീവിതം
## ജെയിംസ് ഹാഡ്‍ലി ചേസ്
ഒരു  തീവണ്ടിയാത്രയിൽ യാദൃച്ഛികമായാണ് ചേസിന്റെ ‘ജസ്റ്റ് അനതർ ‌സക്കർ’ വായിച്ചത്.  പുസ്തകത്തിലെ വിലാസത്തിൽ നേരേ
ചേസിന് കത്തെഴുതി. കരാറിന് ചേസ് സമ്മതിച്ചു.  കരാറിൽ ചേസും ഭാസ്കരനുമാണ് ഒപ്പിട്ടത്. ഒരു വിവർത്തനത്തിന് ഏകദേശം 600 രൂപ ഗ്രന്ഥകർത്താവിന്
നൽകണമെന്നായിരുന്നു അന്നത്തെ വ്യവസ്ഥ. 1980-ലാണ് ജസ്റ്റ് അനതർ സക്കർ ‘മറ്റൊരു നീരാളി’ എന്നപേരിൽ മൊഴിമാറ്റിയത്. കൊല്ലത്തെ ജനയുഗം മാസിക ആദ്യം തിരിച്ചയച്ചെങ്കിലും പിന്നീട് അവർതന്നെ പ്രസിദ്ധീകരിച്ചു. 1985-ൽ ജയിംസ് ഹാഡ്‌ലി ചേസ് അന്തരിക്കുന്നതിനുമുൻപ്
അദ്ദേഹത്തിന്റെ 129 കൃതികൾ മലയാളത്തിലേക്ക് മാറ്റാനുള്ള അനുവാദം അദ്ദേഹം നേടിയിരുന്നു.

ജെയിംസ് ഹാഡ്‍ലി ചെയിംസിന്റെ 129 ഡിറ്റക്ടീവ് നോവലുകളിൽ  102 പുസ്തകങ്ങൾ  മലയാളത്തിലേക്ക് വിവർത്തനം ചെയ്തു.  ഗുജറാത്തിൽ ഗാന്ധിജി സ്ഥാപിച്ച വിദ്യാപീഠത്തിൽ മലയാളം അധ്യാപകനായിരുന്നു. 18 വർഷത്തോളം മലയാളം ഗുജറാത്തി മലയാളികളെയും ഇതരഭാഷക്കാരെയും പഠിപ്പിച്ചു. ഒടുവിൽ അവിടെ ഭാഷകളുടെ പഠന വിഭാഗം തലവനുമായിരുന്നു. ഇംഗ്ലീഷ് മലയാളം നിഘണ്ടു തയ്യാറാക്കുകയും റെൻ ആൻ്റ് മാർട്ടിൻ ഹൈസ്കൂൾ ഇംഗ്ലീഷ് ഗ്രാമർ എന്ന ഫാസ്റ്റ് സെല്ലിങ്ങ് ബുക്ക് മലയാളത്തിലേക്ക് തർജ്ജമ ചെയ്യുകയും ചെയ്തു.ഇതിനു പുറമേ നാലോളം ഗുജറാത്തി പുസ്തകങ്ങൾ, സാഹിത്യകാരൻ ദിൻകർ ജോഷിയുടെ അർജുനവിഷാദയോഗം, ഹീരാ ലാൽ ഠാക്കൂറിൻ്റെ കർമ്മസിദ്ധാന്തം മൃതലായ കൃതികളും പ്രസിദ്ധീകരിച്ചു. 2000 ആണ്ടു മുതൽ RNI റജിസ്ട്രേഷന് കേരള സമാചാർ വാരികയായി പ്രസിദ്ധീകരണം തുടങ്ങി. ഏക വ്യക്തി പ്രസിദ്ധീകരണമായതിനാൽ 2016ലെ ലിംകാ നാഷണൽ റിക്കാർഡെന്ന പ്രശസ്തപുരസ്കാരത്തിന് അർഹനായി

## കൃതികൾ
* ഭീതിയുടെ തടവറ, പ്രതികാര ദാഹി, ബ്ലഡ് ഡയമണ്ട്, വിഷമോതിരം, ഹോങ്കോങ്ങിൽ നിന്ന് ഒരു ശവപ്പെട്ടി, പണമോ നിണമോ, ഇരട്ട മുഖമുള്ള സ്ത്രീ, മരണം ഇതാ ഇവിടെ, സീക്രട്ട് കോഡ്, ഷോക്ക്, കില്ലർ, നിലവറക്കുള്ളിലെ സ്റ്റാമ്പുകൾ, റഫ്രിജറേറ്ററിലെ പ്രേതം
## പുരസ്കാരങ്ങൾ
* 2014ൽ അക്ഷയ നാഷണൽ അവാർഡ്
## അവലംബം


വർഗ്ഗം:വിവർത്തകർ
വർഗ്ഗം:പ്രവാസികൾ
ശിങ്കിടിമുങ്കൻ

ശിങ്കിടിമുങ്കൻ എന്നത്  വൈക്കം മുഹമ്മദ് ബഷീറിന്റെ അത്ര പ്രശസ്തമായ കൃതിയല്ല. എന്നാൽ ഭക്തിയെ കച്ചവടവത്കരിക്കുകയും എത്ര വിദ്യാഭ്യാസമുണ്ടെങ്കിലും അന്ധവിശ്വാസങ്ങളിൽ അഭിരമിക്കുകയും ചെയ്യുന്ന സമൂഹത്തിലെ പ്രവണതകളെ തുറന്നുകാട്ടുന്ന ഈ കഥയ്ക്ക് അന്നും ഇന്നും എന്നും പ്രസക്തിയുണ്ട്.

പ്രവാസിയായ അബ്ദുൾ റസ്സാഖിനും പത്നി ആയിഷാബീവിക്കും വിവാഹം കഴിഞ്ഞ് ഏറെക്കാലമായിട്ടും കുട്ടികളുണ്ടായില്ല. വൈദ്യപരിശോധനയിൽ ഇരുവർക്കും കുഴപ്പമൊന്നുമില്ല താനും. അനപത്യതാദുഃഖത്തിന് പരിഹാരം തേടി അവർ മതഭേദമെന്യേ എല്ലാ ആരാധനാലയങ്ങളിലും നിരന്തരം സന്ദർശനവും വഴിപാടുകളും നടത്തിക്കൊണ്ടിരുന്നു. എന്നിട്ടും ആയിഷാബീവി ഗർഭവതിയായില്ല. അങ്ങനെയിരിക്കെയാണ് പുലയനായ കരിയാത്തൻ ഇരുവരെയും സമീപിച്ച് പുലയദൈവമായ ശിങ്കിടിമുങ്കനെ ആരാധിക്കാൻ ഉപദേശിച്ചത്. ഫലം ഉറപ്പാണെന്നും അയാൾ ആണയിട്ടു. കള്ളും പച്ചമീനുമാണ് ശിങ്കിടിമുങ്കന് നിവേദ്യമായി സമർപ്പിക്കേണ്ടത്. റസ്സാഖും ആയിഷയും അതംഗീകരിക്കുകയും കരിയാത്തൻ്റെ കൂടെ ശിങ്കിടിമുങ്കൻ്റെ ക്ഷേത്രം സന്ദർശിക്കുകയും ചെയ്തു. വഴിപാടുകളെല്ലാം നടത്തി. അത്ഭുതമെന്നോണം ആയിഷാബീവി ഗർഭം ധരിച്ചു. ഇരുവരും ആനന്ദത്തിലാറാടി. ശിങ്കിടിമുങ്കൻ്റെ അത്ഭുതശക്തിയെ വാനോളം വാഴ്ത്തി. അത്ഭുതം പ്രവർത്തിച്ചതിനുള്ള പ്രത്യുപകാരമെന്നോണം കരിയാത്തൻ അബ്ദുൽ റസാഖിനെക്കൊണ്ട് ജീർണാവസ്ഥയിലായിരുന്ന ശിങ്കിടിമുങ്കന്റെ ക്ഷേത്രം പുനരുദ്ധരിപ്പിച്ചു. അങ്ങനെ മാസം തികഞ്ഞ് ആയിഷാബീവി പ്രസവിച്ചു. കുഞ്ഞിന് എന്തു പേരിടണമെന്ന കാര്യത്തിൽ അച്ഛനമ്മമാർക്ക് സംശയമുണ്ടായില്ല. അവർ ആ കുഞ്ഞിന് ഭക്തിപൂർവം ശിങ്കിടിമുങ്കൻ എന്നു പേരിട്ടു. ഒപ്പം കള്ളും മീനും കൊണ്ട് കുഞ്ഞിന് തുലാഭാരം നടത്തുകയും ചെയ്തു. ഇതുകണ്ട് കരിയാത്തൻ്റെ ഉള്ളിൽ കൊതിമൂത്തു. എല്ലാവരും പോയിക്കഴിഞ്ഞ് ആ നേദ്യം മുഴുവൻ കൈക്കലാക്കണമെന്ന് അയാൾ കണക്കുകൂട്ടി. അതു മനസ്സിലുറപ്പിച്ച് എത്തിയപ്പോഴാകട്ടെ മീൻ മുഴുവൻ നാട്ടിലെ നായ്ക്കൾ തിന്നുന്നു. കോപവും നിരാശയും സഹിക്കാനാവാതെ മദ്യപിച്ച്  അസഭ്യം പറഞ്ഞ് ശിങ്കിടിമുങ്കനെ ഒരൊറ്റച്ചവിട്ട് ! ശിങ്കിടിമുങ്കൻ 'കറുകുപൊതിനോം' എന്നു മറിഞ്ഞു വീണു. ബഹളം കേട്ടെത്തിയ നാട്ടുകാരോട് സമർപ്പിച്ച നിവേദ്യമെല്ലാം ശിങ്കിടിമുങ്കനിലേക്ക് സ്വയം തിരോധാനം ചെയ്തു എന്ന അത്ഭുതകഥ പറയാനും അയാൾ മടിച്ചില്ല. അവരും അതു വിശ്വസിച്ച് ശിങ്കിടിമുങ്കനെ വാഴ്ത്തി. 

എത്ര വിദ്യാഭാസം നേടിയവരാണെങ്കിലും യുക്തിപരമായി ചിന്തിക്കാതെ അന്ധവിശ്വാസങ്ങൾക്കു പിന്നാലെ പായുന്ന മനുഷ്യരെയും അവരെ മുതലെടുക്കുന്ന കച്ചവടക്കണ്ണുള്ള കപടനാട്യക്കാരെയും കണക്കിനു പരിഹസിക്കുന്ന ബഷീർ കൃതിയാണിത്. ഒപ്പം അവസരോചിതമായി പുതിയ പുതിയ കഥകൾ മെനയുകയും അവ ചരിത്രസത്യങ്ങളാണെന്ന് ഊട്ടിയുറപ്പിക്കും വിധം സമർത്ഥിക്കുകയും ചെയ്യുന്ന ആളുകളെയും ഇതിൽ എഴുത്തുകാരൻ വിമർശനവിധേയമാക്കുന്നു.
## അവലംബം

വർഗ്ഗം:വൈക്കം മുഹമ്മദ് ബഷീർ എഴുതിയ ചെറുകഥകൾ
ഔറോർണീസ്

തെറാപ്പോഡ ഇനത്തിൽ പെട്ട ഒരു ദിനോസർ ആണ് **ഔറോർണീസ്** . അന്ത്യ ജുറാസ്സിക്‌ കാലത്തു ജീവിച്ചിരുന്ന ഇവയുടെ ഫോസിൽ കണ്ടുകിട്ടിയിട്ടുള്ളത് ചൈനയിൽ നിന്നുമാണ്.

## വിവരണം
ഒരു ഇടത്തരം കോഴിയുടെ അത്രയും മാത്രം വലുപ്പമുള്ള ദിനോസർ ആയിരുന്നു ഇവ . മറ്റു ഇത്തരം ദിനോസറുകളെ പോലെ തന്നെ പക്ഷികളോടെ വളരെയേറെ സാദൃശ്യം ഉള്ള ഇനമായിരുന്നു ഇവ .

## അവലംബം

## പുറത്തേക്കുള്ള കണ്ണികൾ
* A photograph of the type specimen, published by David Bressnan's twitter account
* A closer view of the front part of the skeleton, published by Darren Naish's twitter account
* A closer view of the tail and feathers, from the same source
* A closer view of the skull and feathers, from the same source

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
ഡെക്സ്റ്ററിറ്റി ദ്വീപ്

കാനഡയിലെ നുനാവട്ടിലെ ക്വിക്കിഖ്താലുക് മേഖലയിലെ ജനവാസമില്ലാത്ത ഒരു ദ്വീപാണ് **ഡെക്സ്റ്ററിറ്റി ദ്വീപ്**. ബാഫിൻ ദ്വീപിന്റെ വടക്കുകിഴക്കൻ തീരത്തായി ബാഫിൻ ഉൾക്കടലിലാണ് ഈ ദ്വീപ് സ്ഥിതി ചെയ്യുന്നത്. ഇതിന്റെ തെക്കുവശത്ത്  അഥവാ 12 മൈൽ അകലെയായി  ആഡംസ് ദ്വീപും പടിഞ്ഞാറ് വശത്ത്  അഥവാ 10.7 മൈൽ അകലെയായി ഇസബ്ജോൺ കടലിടുക്കിനു കുറുകെ ബെർഗെസെൻ ദ്വീപും സ്ഥിതിചെയ്യുന്നു.

## ചരിത്രം
ഡെക്സ്റ്ററി ദ്വീപിൽ ഒരു ഇന്യൂട്ട് കുടിയേറ്റകേന്ദ്രം നിലവിലുണ്ടായിരുന്നുവെങ്കിലും ഹഡ്സൺസ് ബേ കമ്പനിയുടെ വരവിനു മുമ്പ് അത് ഉപേക്ഷിക്കപ്പെട്ടു. ശൈത്യകാലത്ത് കരഭാഗത്തും വേനൽക്കാലത്ത് കിഴക്ക് ഭാഗത്തും ആളുകൾ ക്യാമ്പ് ചെയ്തിരുന്നു.

## പരാമർശങ്ങൾ

## പുറം കണ്ണികൾ
* Dexterity Island in the Atlas of Canada - Toporama; Natural Resources Canada

വർഗ്ഗം:Coordinates on Wikidata
ഇർഷാൽഗഡ്

മഹാരാഷ്ട്രയിലെ റായ്ഗഡ് ജില്ലയിൽ, മാഥേരാണിനും പൻവേലിനും ഇടയിൽ സ്ഥിതി ചെയ്യുന്ന ഒരു കോട്ടയാണ് **ഇർഷാൽഗഡ്**. പ്രബൽഗഡിന്റെ ഒരു അനുബന്ധകോട്ടയാണിത്. കോട്ടയുടെ വിസ്തീർണ്ണം അധികമില്ല. പക്ഷേ പാറയിൽ വെട്ടിയുണ്ടാക്കിയ നിരവധി ജലസംഭരണികൾ ഈ കോട്ടയിൽ ഉണ്ട്.

ഇർഷാൽഗഡിൻ്റെ ഏറ്റവും അടുത്തുള്ള ഗ്രാമം ഇർഷാൽവാഡിയാണ്.  2023 ജൂലൈയിൽ ഇവിടെ ഉണ്ടായ ഒരു മണ്ണിടിച്ചിലിൽ പെട്ട് ഈ ഗ്രാമത്തിലെ 86 പേർ മരണമടഞ്ഞിരുന്നു. 

പൻവേലിൽ നിന്ന് 20 കിലോമീറ്ററും മുംബൈയിൽ നിന്ന് 60 കിലോമീറ്ററും പൂനെയിൽ നിന്ന് 100 കിലോമീറ്ററും ദൂരത്തിലാണ് ഇർഷാൽഗഡ് സ്ഥിതി ചെയ്യുന്നത്.

## ട്രെക്കിംഗ്
ട്രെക്കിംഗിൽ താല്പര്യമുള്ള സഞ്ചാരികൾ ഇർഷാൽഗഡ് പതിവായി സന്ദർശിക്കാറുണ്ട്. മൺസൂൺ കാലത്ത് സഞ്ചാരികളുടെ തിരക്ക് കൂടാറുണ്ട്. മലയടിവാരത്തിലുള്ള നാനിവലി ഗ്രാമത്തിൽ നിന്നാണ് ട്രെക്കിംഗ് തുടങ്ങുന്നത്. നാനിവാലി ഗ്രാമത്തിൽ നിന്ന് ഇർഷാൽവാഡി ഗ്രാമത്തിലേക്ക് വിശാലമായ ഒരു പാതയുണ്ട്. ഇർഷാൽവാഡിയിൽ നിന്നും മുകളിലേക്കുള്ള വഴിയിൽ ഇർഷാൽകർണ്ണി ദേവി എന്നു പേരായ ഗ്രാമദേവതയുടെ ഒരു ക്ഷേത്രമുണ്ട്.  ഒത്തമുകളിലായി നിലകൊള്ളുന്ന പാറക്കെട്ടുകൾക്ക് തൊട്ടുതാഴെ വരെ സുഗമമാണ്.  അതിനു മുകളിലേക്കുള്ള വഴിയിൽ നിരവധി അപകടങ്ങളും ഉണ്ടായിടുണ്ട്. 

## അവലംബം

## ചിത്രശാല

IrshalKarni Matha Temple 1.jpg|ഇർഷാൽകർണ്ണിമാതാ ക്ഷേത്രം
Irshalgad Flag post.jpg|കൊടിമരം
Irshalgad Trekking Path.jpg|ഇർഷാൽവാഡിയിലേക്കുള്ള വഴി
Morbe Reservoir from Irshalgad.jpg|മോർബെ തടാകത്തിന്റെ ദൃശ്യം


വർഗ്ഗം:മഹാരാഷ്ട്രയിലെ കോട്ടകൾ
എം എ അബ്ദുൽ ഖാദിർ മുസ്ലിയാർ

കേരളത്തിൽ നിന്നുള്ള ഒരു ഇസ്ലാമിക പണ്ഡിതനായിരുന്നു എം എ അബ്ദുൽ ഖാദിർ മുസ്ലിയാർ.  സമസ്ത കേരള ജംഇയ്യത്തുൽ ഉലമ പ്രസിഡന്റ് ആയിരുന്ന ഇദ്ദേഹം ഗ്രന്ഥകാരനും സംഘാടകനുമായിരുന്നു.1951ൽ സമസ്ത കേരള ഇസ്ലാം മത വിദ്യഭ്യാസബോർഡിന്റെ രൂപീകരണത്തിൽ നിർണ്ണായക പങ്ക് വഹിച്ച ഇദ്ദേഹം നൂറുൽ ഉലമ എന്നാണ് അറിയപ്പെടുന്നത്.
## കുടുംബം
1924 ജൂലൈ ഒന്നിന് (റജബ് 29) തിങ്കളാഴ്ച തൃക്കരിപ്പൂർ ഉടുമ്പുന്തലയിൽ കുറിയ അബ്ദുല്ലഹാജിയുടെയും നാലൂരപ്പാട് മറിയമിന്റെയും മകനായാണ് ജനനം. മാതൃപിതാവിന്റെയും അമ്മാവന്റെയും കീഴിൽ പ്രാഥമിക പഠനം നടത്തിയ ശേഷം വിദ്യാർഥിജീവിതം നയിച്ചത് ബീരിച്ചേരി ദർസിലായിരുന്നു. അവിടെ പ്രധാന മുദർരിസായിരുന്ന ശാഹുൽഹമീദ് തങ്ങൾക്കു കീഴിൽ പത്ത് വർഷം പഠിച്ചു.  ആധുനിക അറബിയിലും ഉറുദുവിലും പ്രാഗത്ഭ്യം നേടി. സ്വാതന്ത്ര്യസമരത്തിൽ ആകൃഷ്ടനാവുകയും മയ്യിത്ത് പരിപാലന സംഘ രൂപവത്കരണത്തിലൂടെ പൊതുരംഗത്ത് കടന്നുവരികയും ചെയ്തു. പാലോട്ട് മൂസക്കുട്ടി ഹാജിയിൽ നിന്നാണ് സംഘടനാ പ്രവർത്തനത്തിനുള്ള പ്രചോദനം ലഭിച്ചത്. 

1951ൽ ഇസ്ലാം മത വിദ്യാഭ്യാസ ബോർഡിലൂടെ സമസ്തയിലേക്ക് കാലെടുത്ത് വെച്ച എം.എ അബ്ദുൽഖാദിർ മുസ്ലിയാർ ദീർഘകാലം സമസ്തയുടെ മുൻനിരയിൽ പ്രവർത്തിച്ചു. 1989 മുതൽ സമസ്ത കേരള സുന്നി വിദ്യാഭ്യാസ ബോർഡിന്റെ അഖിലേന്ത്യ പ്രസിഡന്റായി. മദ്‌റസാധ്യാപകരുടെ സംഘടനയായ സമസ്ത കേരള ജംഇയ്യത്തുൽ മുഅല്ലിമീൻ രൂപം കൊണ്ടത് ഇദ്ദേഹത്തിന്റെ നേതൃത്വത്തിലായിരുന്നു. 1954ൽ സമസ്ത കേരള സുന്നി യുവജനസംഘം രൂപവത്കരണത്തിൽ പങ്കാളിയായ അദ്ദേഹം 1982ൽ ഇ.കെ ഹസൻ മുസ്ലിയാരുടെ പിൻഗാമിയായി പ്രസിഡന്റ് പദത്തിലെത്തി. 1995 വരെ 13 വർഷം ആ പദവിയിൽ സേവനം ചെയ്തു. 1989 മുതൽ സമസ്ത കേരള ജംഇയ്യത്തുൽ ഉലമ ഉപാധ്യക്ഷനായി തുടർന്നു. ശേഷം 2014ൽ സമസ്ത പ്രസിഡന്റായി തിരഞ്ഞെടുക്കപ്പെട്ടു. സമസ്തക്ക് ജില്ലാ കമ്മിറ്റി രൂപം കൊണ്ടപ്പോൾ 1973 മുതൽ അവിഭക്ത കണ്ണൂർ ജില്ലാ സമസ്ത സെക്രട്ടറിയായി തിരഞ്ഞെടുക്കപ്പെട്ടു. സമന്വയ വിദ്യാഭ്യാസത്തിന്റെ ശിൽപ്പിയായ അദ്ദേഹം ഉത്ഭവം മുതൽ സഅദിയ്യയുടെ സാരഥിയാണ്. ആനുകാലികങ്ങളിൽ സ്ഥിരമായി എഴുതാറുള്ള അദ്ദേഹത്തിന്റേതായി നാൽപതിലേറെ ഗ്രന്ഥങ്ങളുണ്ട്. മികച്ച സാമൂഹിക പ്രവർത്തനങ്ങൾക്ക് അംഗീകാരമായി നിരവധി അവാർഡുകളും ലഭിച്ചിട്ടുണ്ട്.  2015 ഫെബ്രുവരി 17 (റബീഉൽ ആഖിർ 27) നായിരുന്നു അന്ത്യം.

## അവലംബം

വർഗ്ഗം:കേരളത്തിലെ ഇസ്ലാമിക പണ്ഡിതർ
വർഗ്ഗം:കേരളത്തിലെ സുന്നി-മുസ്ലിം പണ്ഡിതർ
ടക്‌മക് കോട്ട

മഹാരാഷ്ട്രയിലെ പാൽഘർ ജില്ലയിലെ പാൽഘർ താലൂക്കിൽ സ്ഥിതി ചെയ്യുന്ന ഒരു കോട്ടയാണ്  ടക്‌മക് കോട്ട.
  
മുംബൈ നഗരത്തിൽ നിന്ന് ഏകദേശം 80 കിലോമീറ്റർ (50 മൈൽ) അകലെയാണ് ടക്‌മക് കോട്ടയുടെ സ്ഥാനം. കുത്തനെയുള്ള ഒരു കുന്നിൻ മുകളിലാണ് ഈ കോട്ട സ്ഥിതി ചെയ്യുന്നത്. തകർന്ന അവസ്ഥയിലുള്ള ഈ കോട്ടയുടെ വളരെ കുറച്ച് അവശിഷ്ടങ്ങൾ മാത്രമേ ഇന്നിവിടെ കാണപ്പെടുന്നുള്ളു. 

## ചരിത്രം
പന്ത്രണ്ടാം നൂറ്റാണ്ടിൽ ഭീമദേവ് രാജാവാണ് ട്ക്‌മക് കോട്ട നിർമ്മിച്ചത്. ആ കാലയളവിൽ വ്യാപാരപാതകൾ നിരീക്ഷിക്കുന്നതിനുള്ള ഒരു കാവൽ ഗോപുരമായി ഈ കോട്ട ഉപയോഗിച്ചിരുന്നു. പിന്നീട്  ശിവാജി, കൊഹാജ്, അഷേരിഗഡ് എന്നിവയ്‌ക്കൊപ്പം ഈ കോട്ടയും കീഴടക്കി.

കുറച്ചുകാലം, ഈ കോട്ട പോർച്ചുഗീസുകാരുടെ അധീനതയിലായിരുന്നു. 1739-ൽ ചിമാജി അപ്പയുടെ നേതൃത്വത്തിൽ നടന്ന വസായ് യുദ്ധത്തെ തുടർന്ന് മറാഠാ സൈന്യം വീണ്ടും ടക്‌മക് കോട്ട കൈവശപ്പെടുത്തി. 1817-ൽ ബ്രിട്ടീഷ് സൈന്യം ഇത് പിടിച്ചെടുത്തു.  ബ്രിട്ടീഷുകാർ ഈ കോട്ട ഒരു തടവറയായി ഉപയോഗിച്ചിരുന്നു.

## എത്തിച്ചേരുന്ന വിധം
മുംബൈ-അഹമ്മദാബാദ് ഹൈവേയിൽ (വെസ്റ്റേൺ എക്സ്പ്രസ്സ് ഹൈവേ), മുംബൈയിൽ നിന്നും ഏകദേശം 80കി.മീ. അകലെയായി, ഹൈവേയുടെ കിഴക്കു ഭാഗത്ത് സ്ഥിതി ചെയ്യുന്ന സക്‌വാർ ഗ്രാമത്തിനരികിലാണ് കോട്ട സ്ഥിതി ചെയ്യുന്ന കുന്ന്. ട്രെക്കിംഗ് തല്പരരായ സഞ്ചാരികൾ ഇവിടെ നിന്നും കാൽനടയായി കോട്ടമുകളിലേക്ക് കയറുന്നു. 
വസായ്, വിരാർ റെയിൽവേ സ്റ്റേഷനുകളിൽ നിന്നും സക്‌വാർ ഗ്രാമത്തിലേക്ക് ഏകദേശം തുല്യദൂരമാണ്. 

## അവലംബം

## ചിത്രശാല

Water cistern at Takmak Fort.jpg|കോട്ടമുകളിലെ ജലസംഭരണി
Trekking route to Takmak.jpg|ടക്‌മക് കോട്ടയിലേക്കുള്ള ട്രെക്കിംഗ്
Takmak Flagpost.jpg|കൊടിമരം
Takmak First Peak.jpg|ടക്‌മക് മലയുടെ ഒരു ശിഖരം


വർഗ്ഗം:മഹാരാഷ്ട്രയിലെ കോട്ടകൾ
കുരക്കേണിക്കൊല്ലം

കൊല്ലം പട്ടണത്തിന്റെ പഴയപേര്‌. മലബാറിലും തിരുവിതാംകൂറിലും കൊല്ലമുണ്ടായിരുന്നതുകൊണ്ട്‌ അവയെ വേർതിരിച്ചറിയാൻ മുൻ തിരുവിതാംകൂറിലെ കൊല്ലത്തെ കുരക്കേണിക്കൊല്ലമെന്നും മലബാറിലെ കൊല്ലത്തെ പന്തലായിനിക്കൊല്ലമെന്നും പറഞ്ഞുവന്നു. കൊല്ലം എന്ന പദത്തിന്‌ തുളുവിൽ  നഗരമെന്നാണ്‌ അർഥം. കുരക്കേണിപദം വളഞ്ഞ ജലാശയത്തെ സൂചിപ്പിക്കുന്നു.  വളഞ്ഞ ജലാശയത്തിന്റെ തീരം എന്നാവാം ഈ പേരിന്റെ അർഥം. 150 വർഷം മുമ്പുവരെ ഈ പേര്‌ നിലനിന്നിരുന്നതായി ശാസനങ്ങളിൽ  സൂചനയുണ്ട്‌. കൊല്ലവർഷം 24-ലെ തരിസാപ്പള്ളി ശാസനത്തിലാണ്‌ ഈ പേര്‌ ആദ്യം പരാമർശിച്ചുകാണുന്നത്‌. കൊല്ലത്തെ രാമേശ്വരം ശാസനത്തിൽ  "കോയിലധികാരികളായിന രാമർതിരുവടി ശ്രീകുലശേഖര ചക്രവർത്തികൾ കുരക്കേണിക്കൊല്ലത്തു പനൈങ്കാവിൽ  കോവിലകത്തിരുന്നരുള' എന്നിങ്ങനെ പറഞ്ഞുകാണുന്നു. ഈ രേഖ കൊല്ലം 278-ലേതാണ്‌. ആദ്യമായി കൊല്ലവർഷം രേഖപ്പെടുത്തിയ മാമ്പള്ളിപ്പട്ടയത്തിൽ  (കൊല്ലം-149) കൊല്ലമെന്നു മാത്രമേ പറയുന്നുള്ളൂ.

കുരക്കേണിക്കൊല്ലത്തെപ്പറ്റി പ്രസ്‌താവിക്കുന്ന ആദ്യരേഖ തരിസാപ്പള്ളി ശാസനമാണ്‌. സ്ഥാണുരവിയുടെ അഞ്ചാം ഭരണവർഷത്തിൽ  (എ.ഡി. 849) വേണാട്ടരചനായ അയ്യനടികൾ തിരുവടികൾ ഈഴവരും ഈഴക്കൈയരും മണ്ണാനും ഉൾപ്പെടുന്ന ഏതാനും കുടുംബങ്ങളെ അവർക്കുള്ള "ഇറകൾ' ഇളവുചെയ്‌ത്‌ അവർ താമസിക്കുന്ന സ്ഥലത്തോടുകൂടി കുരക്കേണിക്കൊല്ലത്തു "എശോദാതപിരായി' പണികഴിപ്പിച്ച തരിസാപ്പള്ളിക്കു ദാനം ചെയ്‌തതിനെപ്പറ്റിയും ഇളവുചെയ്‌ത നികുതികളെപ്പറ്റിയും ഉള്ള വിവരങ്ങളാണ്‌ ഈ ചെപ്പേടുകളുടെ ഉള്ളടക്കം. പ്രസ്‌തുത ക്രസ്‌തവ ദേവാലയമായിരിക്കാം കൊല്ലം നഗരത്തിൽ  ആദ്യമുണ്ടായ ക്രസ്‌തവ സ്ഥാപനം. ചക്രവർത്തിയും കോയിലധികാരിയും നാടുവാഴിയും അഞ്ചുവർണവും മണിഗ്രാമും അറുന്നൂറ്റുവരും എശോദാതപിരായിയെപ്പോലുള്ള മതമേധാവികളും നഗരപുരോഗതിക്കുവേണ്ടി കഠിനാധ്വാനം ചെയ്യുന്ന കാഴ്‌ചയാണ്‌ എ.ഡി. 9-ാം ശതകത്തിൽ  കാണുന്നത്‌.

വർഗ്ഗം:കൊല്ലത്തിന്റെ ചരിത്രം
കോട്ടയം സയൻസ് സിറ്റി

കേരളത്തിലെ കോട്ടയം ജില്ലയിൽ കോട്ടയത്ത് സ്ഥിതിചെയ്യുന്ന ഒരു ശാസ്ത്രസാങ്കേതിക പാർക്കാണ് കോട്ടയം സയൻസ് സിറ്റി. കേരള മുഖ്യമന്ത്രിശ്രീ പിണറായി വിജയൻ 3 ജൂലൈ 2025 ന് ഈ സമുച്ചയം ഉത്ഘാടനം ചെയ്തു. ഇന്ററാക്ടീവ് ശാസ്ത്രപഠന വിനോദ ഉപകരണങ്ങൾ നിറഞ്ഞ ഒന്നാം ഘട്ട ഗാലറികളാണ് തുറന്നത്. കോട്ടയത്തെ അക്ഷരനഗരിയിലെ പ്രധാന ആകർഷണകേന്ദ്രങ്ങളിൽ ഒന്നാണ് ഇത്.
## പൊതു വിവരങ്ങൾ
കോട്ടയം ജില്ലയിലെ കുറവിലങ്ങാട് ഗ്രാമപഞ്ചായത്തിലെ കോഴയിൽ എം സി റോഡരുകിൽ 47147 ചതുരശ്ര അടി വിസ്തീർണ്ണത്തിൽ നിർമ്മിച്ച കെട്ടിടത്തിലാണ് കോട്ടയം സയൻസ് സിറ്റി സ്ഥിതി ചെയ്യുന്നത്. ഒന്നാം ഘട്ടത്തിൽ ശാസ്ത്രഗാലറികൾ, ത്രിമാന പ്രദർശന തീയേറ്റർ, ശാസ്ത്ര പാർക്ക്,സെമിനാർഹാൾ, ആക്ടിവിറ്റി സെന്റർ, വർക്ക്ഷോപ്പ്, ദിനോസർ എൻക്ലേവ് എന്നിവയാണ് ഉള്ളത്. രണ്ടാം ഘട്ടത്തിൽ പ്ലാനറ്റോറിയം, ടെലസ്കോപ്പ്, മറ്റ് ഗാലറികൾ തുടങ്ങിയവയും ആരംഭിക്കും

## ചിത്രശാല

Ktm sci city01.jpg|Kottayam Science city
Ktm sci city02.jpg|Kottayam Science city entry ticket Fee  
Ktm sci city03.jpg|Kottayam Science city first entry ticket buyer 
Ktm sci city04.jpg|Kottayam Science city
Ktm sci city05.jpg|Kottayam Science city
Ktm sci city06.jpg|Kottayam Science city
Ktm sci city07.jpg|Kottayam Science city
Ktm sci city08.jpg|Kottayam Science city
Ktm sci city09.jpg|Kottayam Science city
Ktm sci city10.jpg|Kottayam Science city
Ktm sci city11.jpg|Kottayam Science city
Ktm sci city12.jpg|Kottayam Science city
Ktm sci city13.jpg|Kottayam Science city
Ktm sci city14.jpg|Kottayam Science city
Ktm sci city15.jpg|Kottayam Science city
Ktm sci city16.jpg|Kottayam Science city
Ktm sci city17.jpg|Kottayam Science city
Ktm sci city18.jpg|Kottayam Science city
Ktm sci city19.jpg|Kottayam Science city
Ktm sci city20.jpg|Kottayam Science city
Ktm sci city21.jpg|Kottayam Science city
Ktm sci city22.jpg|Kottayam Science city
Ktm sci city23.jpg|Kottayam Science city
Ktm sci city24.jpg|Kottayam Science city
Ktm sci city25.jpg|Kottayam Science city
Ktm sci city26.jpg|Kottayam Science city
Ktm sci city27.jpg|Kottayam Science city


വർഗ്ഗം:കോട്ടയം
സ്ഥാനാർത്ഥി ശ്രീക്കുട്ടൻ

വിനേഷ് വിശ്വനാഥ് സംവിധാനം ചെയ്ത് പുറത്തിറങ്ങിയ മലയാള ചലച്ചിത്രമാണ് **സ്ഥാനാർത്ഥി ശ്രീക്കുട്ടൻ**. സ്കൂൾ വിദ്യാർഥികളുടെ കഥ പറയുന്ന ഈ ചിത്രത്തിൽ അജു വർഗ്ഗീസ്, സൈജു കുറുപ്പ് എന്നിവരും പ്രധാന വേഷങ്ങൾ എത്തുന്നുണ്ട്. 2024 നവംബറിൽ 29 ആണ് ഈ ചിത്രം റിലീസ് ചെയ്തത്.

## ഇതിവൃത്തം
വിദ്യാർഥികളുടെ കഥപറയുന്ന ഈ ചിത്രത്തിൽ ടൈറ്റിൽ കഥാപാത്രമായ ശ്രീക്കുട്ടനെ അവതരിപ്പിച്ചിരിക്കുന്നത് ശ്രീരംഗ് ഷൈൻ ആണ്. ഏഴാം ക്ലാസ്സിൽ പഠിക്കുന്ന രണ്ട് കുട്ടികളെ കേന്ദ്രീകരിച്ചാണ് ഈ സിനിമ.

## കഥാപാത്രങ്ങൾ
* അജു വർഗ്ഗീസ് - ചക്രപാണി (സി.പി.)
* സൈജു കുറുപ്പ് - ബിനീഷ്
* ജോണി ആൻ്റണി - കോശി
* ശ്രീരംഗ ഷൈൻ - ശ്രീക്കുട്ടൻ
* ദർശൻ എ ബോധിക്
* ജോർഡൺ അഷെർ
* ഹരികൃഷ്ണൻ ബി
* ആനന്ദ് മൻമദൻ
* ശ്രുതി സുരേഷ്

## അവലംബം

## പുറം താളുകൾ
* 

വർഗ്ഗം:2024-ൽ പുറത്തിറങ്ങിയ മലയാളചലച്ചിത്രങ്ങൾ
ബോർഡില്ലൺ പ്ലോട്ട്

കൊല്ലം ജില്ലയിലെ ആര്യങ്കാവിനടുത്തുള്ള ഒരു തേക്ക് പ്ലാന്റേഷനാണ് **ബോർഡില്ലൺ പ്ലോട്ട്**. തിരുവിതാംകൂറിലെ ഒരു വനസംരക്ഷണ ഉദ്യോഗസ്ഥൻ ആയിരുന്നു തോമസ് ഫുൾട്ടൺ ബോർഡില്ലന്റെ പേരിലാണ് ഈ തോട്ടം അറിയപ്പെടുന്നത്. 1891 -ൽ സ്റ്റമ്പുകൾ ഉപയോഗിച്ച് ആദ്യമായി തേക്ക് നട്ടുവളർത്തിത്തുടങ്ങിയ സ്ഥലമാണ് ഇത്. ലോകത്തിൽ ആദ്യമായി സ്റ്റമ്പ് നട്ട് നിർമ്മിക്കപ്പെട്ട പ്ലാന്റേഷനാണ് ഇത്.

കേരള വനംവകുപ്പിന്റെ അധീനതയിലുള്ള ഈ പ്രദേശം 0.97 ഹെക്ടറുകളിലായി 122 തേക്കുമരങ്ങളുണ്ട്. ഇവയെല്ലാം ഒരു നൂറ്റാണ്ട് മുമ്പ് ബോർഡില്ലൺ നട്ട മരങ്ങളാണ്. 

## അവലംബം


വർഗ്ഗം:കൊല്ലം ജില്ലയുടെ ചരിത്രം
സാമൂഹിക പ്രവർത്തനം (തൊഴിൽവൃത്തിപരമായത്)

* '[[:en:Social work|സാമൂഹിക പ്രവർത്തനം]]' * സമൂഹം, വ്യക്തികൾ, കുടുംബങ്ങൾ എന്നീ ഗ്രൂപ്കുളുടെ ക്ഷേമം സുഗമമാക്കുന്നതിനഉള്ള ഒരു പാഠ്യ വിഷയവും, വിദഗ്ദ്ധ മേഖലയുമാണ്. സാമൂഹിക ശാസ്ത്രങ്ങൾ-സിദ്ധാന്തങ്ങളും അടിത്തറയുള്ള സാമൂഹിക നീതി തത്ത്വങ്ങൾ, നിയമങ്ങൾ, സാമൂഹിക മനഃശാസ്ത്രം, മനുഷ്യാവകാശവും അവകാശ മാനദണ്ഡങ്ങൾ, കൂട്ടായ ഉത്തരവാദിത്തം, ഒപ്പം വിഭിന്നതവത്വോടെയുള്ള ആദരവ് ഇത്യാദിരിയിൽ നിന്ന് ആർജവം ഉൾകൊണ്ട് നടത്തുന്ന സാമൂഹിക പ്രവർത്തനം, ആളുകളെയും സാമുഹ്യഘടനകളുടെ വെല്ലുവിളികൾക്ക് പ്രശ്നപരിഹാരം കണ്ടെത്തുന്നതിലൂടെ വളർച്ചയും - സൗഖ്യവും മെച്ചപ്പെടുത്തുന്ന അവസ്ഥയിലേക്ക് നയിക്കുക എന്നുള്ളതാണ് കൈകാര്യസ്ഥത മൂലം ഉദ്ദേശിക്കുന്നത്. സാമൂഹ്യ അടിച്ചമർത്തലിന്റെയും മറ്റു ദുരുപയോഗത്തിൽ നിന്ന് സാമൂഹിക വികസനം, സാമൂഹിക ഐക്യപ്പെടൽ, സാമ്പത്തിക വിമോചനം, അവകാശ മാനദണ്ഡങ്ങൾ പുതുക്കുക, ഒപ്പം ഒരു സമ്പുർണ സാമൂഹിക മാറ്റത്തിനും വ്യെക്തിയെയും സമൂഹത്തെയും ശാക്തീകരികുക അണ് ഈ മേഖലയുടെ പ്രധാന ലക്‌ഷ്യം.

## പരിശീലനം
തൊഴിൽവൃത്തിപരമായ സാമൂഹിക പ്രവർത്തനം സാമൂഹിക സേവനവുമായി താരതമ്യേപെടുത്തുമ്പോൾ വ്യത്യസ്തതമാണ്, എന്നാൽ സാമൂഹ്യ സേവനം ശാസ്ത്രിയമായും കാര്യക്ഷേമമായിയും നടപ്പാക്കുന്ന പ്രവർത്തന മേഖലകളും ഇതിൽ ഉണ്ട്. ബിരുദവും, ബിരുദതന്തര ബിരുദവും (MSW) ഈ മേഖലയിൽ പ്രവർത്തിക്കുന്നതിന് അവശ്യം ആണ്. ഇതിനായിട്ടുള്ള അക്കാദമിക് പ്രോഗ്രാമുകൾ പല തലങ്ങളിൽ ഉണ്ട്‌: കമ്മ്യൂണിറ്റി ടെവേലോപ്മെന്റ്റ്, ഹ്യൂമൻ റിസോഴ്സ് മാനേജ്‌മന്റ്-ടെവേലോപ്മെന്റ്റ്, സോഷ്യൽ സർവീസ് അഡ്മിനിസ്ട്രേഷൻ, ഹെൽത്ത് ആൻഡ് മെന്റൽ ഹെൽത്ത് വർക്ക് (മെഡിക്കൽ-സൈക്കിയാട്രിക് സോഷ്യൽ വർക്ക്) എന്നിവയാണ് ഇവ. പ്രായോഗിക പരിശീലനമാണ് മുൻതുക്കം. വിദേശ രാജ്യങ്ങളിൽ, ഈ ബിരുദം കൗൺസിലിംഗിലും സൈക്കോതെറാപ്പിയിലും ജോലി ചെയ്യുന്നതിനുള്ള ഒരു സമാന്തര ബിരുദമാണ്, ചിലപ്പോൾ ഒക്കെ ഈ ബിരുദധാരികൾ ഒരു സൈക്കോ-ഡയഗ്നോസ്റ്റിക് അസോസിയേറ്റായി ജോലി ചെയ്യേണ്ടതായിട്ടുണ്ട്. മെഡിക്കൽ ഉപകരണങ്ങൾ പ്രവർത്തിപ്പിക്കുന്നതുമായി അല്ലെങ്കിൽ അതുമായി ബന്ധപ്പെട്ട എന്തെങ്കിലും മേഖലയുമായി ഈ മേഖലയ്ക്ക് യാതൊരു ബന്ധവുമില്ല.

## അവലംബങ്ങൾ

## പുറത്തേയ്ക്കുള്ള കണ്ണികൾ
* Social work helper 
* The New Social Worker Online

## ഇതും കാണുക

വർഗ്ഗം:സാമൂഹ്യശാസ്ത്രം
വർഗ്ഗം:വിജ്ഞാനശാഖകൾ
കൊല്ലം ജലോത്സവം

## കൊല്ലം പ്രസിഡന്റ്‌സ് ട്രോഫി ജലോത്സവം

കൊല്ലം ജില്ലയിൽ അഷ്ടമുടിക്കായലിൽ വർഷം തോറം നടത്തുന്ന വള്ളംകളിയാണ് **പ്രസിഡന്റസ് ട്രോഫി വള്ളംകളി**. 2011 ആഗസ്റ്റ് 30 നാണ് ആദ്യ ജലോത്സവം നടന്നത്. മത്സരം കാണാൻ അന്ന രാഷ്ട്രപതി പ്രതിഭാപാട്ടിൽ എത്തിയതിനെത്തുടർന്നാണ് പ്രസിഡന്റ്‌സ് ട്രോഫി വള്ളംകളിയെന്ന പേര് നൽകിയത്. അഷ്ടമുടിക്കായലിൽ തേവള്ളി പാലം മുതൽ കെ.എസ്.ആർ.ടി.സി ബസ്സ് സ്റ്റേഷൻ സമീപത്തുള്ള ബോട്ട് ജട്ടിവരെയാണ് മത്സരങ്ങൾക്കുള്ള ട്രാക്ക്. 1200 മീറ്റർ നീളമുണ്ട് ഈ മത്സര ട്രാക്കിന്. പത്ത് മീറ്റർ വീതിയിൽ 4 ട്രാക്കുകളിലായാണ് മത്സരങ്ങൾ നടക്കുന്നത്. ആദ്യ ജലോത്സവത്തിൽ തന്നെ 2011 ൽ 16 ചുണ്ടൻ വള്ളങ്ങൾ മത്സരിച്ച് ഇതിനു പുറമെ വയ്പ്പ്, ഇരുട്ടുകുത്തി 2 ഗ്രേഡുകൾ, തെക്കമ്പോടി വിഭാഗങ്ങളിലും മത്സരങ്ങൾ നടക്കും. കൊല്ലം സെന്റ് ഫ്രാൻസിസ് ബോട്ട് ക്ലബ്ബിന്റെ ശ്രീ.ഗണേശൻ രാഷ്ട്രപതിയുടെ പേരിലുള്ള ആദ്യ സുവർണ്ണകപ്പ് സ്വന്തമാക്കി. നവംബർ ഒന്നിന് കേരളപ്പിറവി ദിനമാണ് പ്രസിഡന്റ്‌സ്‌ ട്രോഫി വള്ളംകളി അരങ്ങേറുന്നത്. ഇപ്പോഴത് ചാമ്പ്യൻസ് ബോട്ട് ലീഗിന്റെ കീഴിലുള്ള ജലമേളയായി മാറിയിട്ടുണ്ട്. മുമ്പ് നെഹ്‌റുട്രോഫി കഴിഞ്ഞാൽ ഏറ്റവും കൂടുതൽ പ്രൈസ്മണി നല്കിയിരുന്ന ജലമേളയാണ് അഷ്ടമുടിക്കായലിലെ പ്രസിഡന്റ്‌സ്‌ ട്രോഫി ജലമേള.
## അവലംബം

വർഗ്ഗം:ഉത്സവം
എബ്രഹാം ഇട്ടിച്ചെറിയ ചക്കാലയിൽ

ഒരു ഗ്രന്ഥശാലാപ്രവർത്തകനാണ് ഏബ്രഹാം ഇട്ടിച്ചെറിയ ചക്കാലയിൽ. ഇന്ത്യയിലെ അക്ഷര നഗരി എന്ന് അറിയപ്പെടുന്ന കോട്ടയം നഗരത്തിലെ പ്രധാന ലൈബ്രറിയായ കോട്ടയം പബ്ളിക്ക് ലൈബ്രറിയെ 1982 മുതൽ നയിക്കുന്ന വ്യക്തിയാണ് ഏബ്രഹാം ഇട്ടിച്ചെറിയ ചക്കാലയിൽ.
## ജീവിതരേഖ
1938 നവംബർ 30-ന്‌ കോട്ടയം കോട്ടയത്ത്ചക്കാലയിൽ ബേബിയുടേയും (1904-1978)  കോഴഞ്ചേരി കുഴിക്കാല പുതുച്ചിറ മേരിക്കുട്ടിയുടേയും  മകനായി ജനിച്ചു. കോട്ടയം എംടി ഹൈസ്കൂളിൽ നിന്ന് പ്രാഥമിക വിദ്യാഭ്യാസം നേടി. തുടർന്ന് കോട്ടയം സി എം എസ് കോളേജിൽ നിന്ന് ചരിത്രത്തിൽ ബിരുദം എടുത്തു. മദ്രാസ് ക്രിസ്ത്യൻ കോളേജിൽ നിന്ന് എംഎ ഹിസ്റ്ററി, ഡൽഹി യൂണിവേഴ്സിറ്റിയിൽ നിന്ന് എംഎ പൊളിറ്റിക്കൽ സയൻസ്,
എന്നിവ എടുത്തു.
### പ്രവർത്തന മേഖലകൾ
മധ്യകേരളത്തിലെ മത സാംസ്കാരിക വിദ്യാഭ്യാസ പൊതുരംഗങ്ങളിൽ നിറഞ്ഞു നിൽക്കുന്ന വ്യക്തിത്വമാണ് എബ്രഹാം ഇട്ടിച്ചെറിയയുടേത്. ഒരു നൂറ്റാണ്ടിൽ കൂടുതൽ പഴക്കമുള്ള കോട്ടയം പബ്ലിക്ക് ലൈബ്രറി (സ്ഥാപിതം.1882) വൈ എം സി എ (സ്ഥാപിതം.1892) രാമവർമ്മ യൂണിയൻ ക്ലബ് (സ്ഥാപിതം.1881) എന്നിവയുടെ ഭരണസാരഥിത്വം, നിരവധി പള്ളികളിലെയും കോളേജ്, സ്ക്കൂളുകളിലേയും ഭരണസമിതി അംഗം, ഫുട്ബോൾ, വോളിബോൾ, ബാസ്കറ്റ്ബോൾ, ഗുസ്തി തുടങ്ങിയ ഗെയിംസുകളും സ്പോർട്ട്സ് മേളകളുടേയും സംഘാടകൻ, എന്ന നിലകളിലും പ്രവർത്തിച്ചു വരുന്നു.
കോട്ടയം പബ്ലിക്ക് ലൈബ്രറി പ്രസിഡന്റ് സ്ഥാനം 1982 മുതൽ വഹിക്കുന്നു. അദ്ദേഹത്തിന്റെ നേതൃത്വത്തിൽ കെപിഎസ്സ് മേനോൻ ഹാൾ, അക്ഷരശില്പം, ആർട്ട് ഗാലറി, കോൺഫ്രൺസ് ഹാൾ എന്നിവ നിർമ്മിച്ചു. 2025ജൂണിൽ ലൈബ്രറി ഡിജിറ്റൈസേഷന് തുടക്കംകുറിച്ചു. ലൈബ്രറിയുടെ ആഭിമുഖ്യത്തിൽ നിരവധി കലാസാംസ്കാരിക സാഹിത്യ പരിപാടികളുടെ നടത്തിപ്പിൽ നേതൃത്വം വഹിച്ചുകൊണ്ടിരിക്കുന്നു.

## അവലംബം
വർഗ്ഗം:1938-ൽ ജനിച്ചവർ
വർഗ്ഗം:നവംബർ 30-ന് ജനിച്ചവർ
വർഗ്ഗം:കോട്ടയം ജില്ലയിൽ ജനിച്ചവർ